**ΤΕΧΝΟΛΟΓΙΑ Β´ ΓΥΜΝΑΣΙΟΥ**

**Αγαθά:** τα μέσα  που  ικανοποιούν  τις  ανθρώπινες  ανάγκες

**Παραγωγή:** είναι η κατασκευή αγαθών

**Σύστημα παραγωγής:** η διαδικασία μετασχηματισμού των συντελεστών παραγωγής (εισροές) σε προϊόντα και υπηρεσίες (εκροές).

**Α. ΣΥΝΤΕΛΕΣΤΕΣ ΠΑΡΑΓΩΓΗΣ**

Για την παραγωγή ενός προϊόντος ή μιας υπηρεσίας χρησιμοποιούνται οι **φυσικοί πόροι**, η **εργασία** και το **κεφάλαιο**. Τα μέσα αυτά ονομάζονται συντελεστές παραγωγής. Σήμερα, θεωρούμε ως τέταρτο συντελεστή την **επιχειρηματικότητα**. (Επιχειρηματικότητα είναι η ικανότητα του ανθρώπου να συνδυάζει σωστά τους υπόλοιπους συντελεστές παραγωγής, όπως το κεφάλαιο, την εργασία, τους φυσικούς πόρους κ.α.)

1. **Φυσικοί πόροι**

Περιλαμβάνουν το νερό, τα ορυκτά, τα δάση, τους βοσκότοπους, τους ενεργειακούς πόρους (πετρέλαιο, άνθρακα, φυσικό αέριο) και οποιοδήποτε άλλο αγαθό προέρχεται από τη φύση και χρησιμοποιείται στην παραγωγή αγαθών.

1. **Εργασία**

Είναι βασικός συντελεστής παραγωγής και διακρίνεται σε **σωματική** και **πνευματική** εργασία. Ο αγρότης, ο δάσκαλος, ο βιομηχανικός εργάτης, το επιχειρησιακό στέλεχος, κλπ. προσφέρουν εργασία στην παραγωγική διαδικασία.

1. **Κεφάλαιο (φυσικό και ανθρώπινο κεφάλαιο)**

Τα οικήματα, τα μηχανήματα, οι συσκευές, τα εργαλεία, τα μέσα μεταφοράς που χρησιμοποιούνται κατά την παραγωγική διαδικασία, αποτελούν το **φυσικό κεφάλαιο** μιας επιχείρησης. Προκειμένου να αξιοποιηθούν οι πόροι, πρέπει να μεσολαβήσει ο ανθρώπινος παράγοντας.

Το ανθρώπινο δυναμικό μιας χώρας ονομάζεται **ανθρώπινο κεφάλαιο**.

**Β. Η ΤΕΧΝΟΛΟΓΙΑ ΤΗΣ ΠΑΡΑΓΩΓΗΣ**

Η ανάπτυξη και εξέλιξη της Τεχνολογίας που επηρέασε από την αρχή και εξακολουθεί να επηρεάζει κάθε πλευρά της ανθρώπινης ζωής, δεν θα μπορούσε ν’ αφήσει ανεπηρέαστη την παραγωγή (δημιουργία) των προϊόντων. Από τις πρώτες και πιο πρωτόγονες μορφές, η Τεχνολογία επηρεάζει την Παραγωγή.

Η κάθε παραγωγική διαδικασία προϋποθέτει τη χρησιμοποίηση των Σ.Π. Το **ΕΙΔΟΣ** (ποιοι) και οι **ΑΝΑΛΟΓΙΕΣ** (σε ποια ποσότητα) των Σ.Π. που θα χρειαστεί να χρησιμοποιηθούν για να παραχθεί το προϊόν, εξαρτάται απ’ την Τεχνολογία Παραγωγής (ΤΡΟΠΟΣ) και το Επίπεδο της (Χειρωνακτική – Μηχανική – Ηλεκτρονική).

**π.χ.** **α)** Η κατασκευή ενός **χειροποίητου χαλιού** (χειρωνακτική τεχνολογία) απαιτεί πολλή (ανθρώπινη) εργασία και πολύ λίγα απλά εργαλεία (αργαλειός). Ενώ η κατασκευή **βιομηχανικού χαλιού** (Μηχανική – Ηλεκτρονική Τεχνολογία) απαιτεί ελάχιστη εργασία και πολλά και υψηλού επιπέδου μηχανήματα.

**β)** Με τη χειρωνακτική Τεχνολογία στη **γεωργική παραγωγή** χρειαζόταν πολλή εργασία και λίγα απλά εργαλεία (κασμάς, δρεπάνι, τσάπα, φτυάρι κλπ.) ενώ με τη Μηχανική Τεχνολογία σήμερα, απαιτείται ελάχιστη εργασία (1 χειριστής) και αρκετά υψηλού επιπέδου μηχανήματα (τρακτέρ, θεριζοαλωνιστικά, ψεκαστικά).

Από την πλευρά της Τεχνολογίας, θεωρείται **επιτυχημένη** η παραγωγική διαδικασία όταν τα παραγόμενα προϊόντα έχουν την κατάλληλη **ΠΟΙΟΤΗΤΑ**, δηλ. όταν ικανοποιούν σωστά την ανάγκη για την οποία έχουν φτιαχτεί (π.χ. ένα αυτοκίνητο είναι ασφαλές, γρήγορο, οικονομικό, εύκολο στην οδήγηση και δεν ρυπαίνει το περιβάλλον).

Κατάλληλος συνδυασμός των Σ.Π. θα μας δώσει το άριστο (ποιοτικά) αποτέλεσμα, δηλ. το **ΣΩΣΤΟ ΠΡΟΪΟΝ**.

Θα πρέπει να καταλάβουμε ότι η απεριόριστη αύξηση κάποιου ή κάποιων Σ.Π. δε θα έχει αναγκαστικά και καλύτερο αποτέλεσμα (π.χ. πολύ λίπασμα σε μια φυτεία θα “κάψει” τα φυτά). “ Τα απαραίτητα συστατικά στη σωστή δόση”.

**ΠΑΡΑΓΩΓΗ**

|  |
| --- |
| **ΤΕΧΝΟΛΟΓΙΑ + ΣΥΝΤΕΛΕΣΤΕΣ ΠΑΡΑΓΩΓΗΣ = ΑΓΑΘΑ (ΠΡΟΪΟΝΤΑ)** |

**Οι Παραγωγικές  Μονάδες  θεωρούνται συστήματα  που περιλαμβάνουν : Εισροές  -  Διαδικασίες επεξεργασίας  -  Εκροές (αποτελέσματα, προϊόντα)**

**Εισροές :** Αγαθά & Υπηρεσίες που χρησιμοποιούνται στην παραγωγική διαδικασία.

|  |  |
| --- | --- |
|  | Η εργασία |
|  | Ο εξοπλισμός [μηχανήματα , εργαλεία] |
|  | Τα υλικά που χρησιμοποιούνται [ πρώτες ύλες] |
|  | Οι γνώσεις και οι πληροφορίες [επιστημονικό, εξειδικευμένο προσωπικό] |
|  | Η απαιτούμενη ενέργεια |
|  | Τα κεφάλαια που απαιτούνται |
|  | Ο απαιτούμενος χρόνος εργασίας |

**Διαδικασίες επεξεργασίας** :  μετατρέπεται η πρώτη ύλη σε τελικό προϊόν.

Σχεδίαση  -  Παραγωγή  - Οργάνωση -  Προώθηση προϊόντων  - έλεγχος ποιότητας

  **Εκροές  :**  είναι τα προϊόντα  αλλά  και  τα υπολείμματα της επεξεργασίας (απόβλητα και απώλειες ή φθορά πρώτων υλών).

**Γ. ΤΟΜΕΙΣ ΠΑΡΑΓΩΓΗΣ**

Το σύνολο των προϊόντων, που παράγονται σε μία χώρα, δημιουργείται από τη δραστηριότητα, που αναπτύσσουν οι κάτοικοι στις διάφορες ΠΑΡΑΓΩΓΙΚΕΣ ΜΟΝΑΔΕΣ (χώροι και εγκαταστάσεις για την παραγωγή προϊόντων: χωράφια, εργοστάσια, γραφεία κλπ.)

Ανάλογα με το ΕΙΔΟΣ των προϊόντων που παράγονται, διακρίνουμε τις παραγωγικές δραστηριότητες σε 3 ομάδες που ονομάζονται ΤΟΜΕΙΣ ΠΑΡΑΓΩΓΗΣ**. Αυτοί** **είναι:**

**1. ΠΡΩΤΟΓΕΝΗΣ ΤΟΜΕΑΣ**

Δημιουργεί αγαθά, όπως παρέχονται από τη ΦΥΣΗ, χωρίς καμία παραπέρα επεξεργασία. Δηλαδή, στον πρωτογενή τομέα, συμπεριλαμβάνονται όλες οι ενέργειες που έχουν σχέση με: την ΕΞΟΡΥΞΗ ΠΡΩΤΩΝ ΥΛΩΝ, τη ΓΕΩΡΓΙΑ (Φυτικά και Ζωικά προϊόντα), την ΑΛΙΕΙΑ, τη ΔΑΣΟΚΟΜΙΑ, το ΚΥΝΗΓΙ κλπ.

**π.χ.** Αργό πετρέλαιο, κάρβουνο, μεταλλεύματα, φρούτα, δημητριακά, γάλα, ψάρια, ξυλεία κλπ.

**2. ΔΕΥΤΕΡΟΓΕΝΗΣ ΤΟΜΕΑΣ**

Είναι τα αγαθά που προέρχονται από την παραπέρα ΕΠΕΞΕΡΓΑΣΙΑ (μικρή αλλαγή της μορφής) και ΜΕΤΑΠΟΙΗΣΗ (μεγάλη αλλαγή στην κατάσταση) των προϊόντων του πρωτογενή τομέα. Δηλαδή ο δευτερογενής τομέας ακολουθεί τον πρωτογενή στην παραγωγική διαδικασία.

Είναι ο μεγάλος όγκος των αγαθών που χρησιμοποιεί το κοινωνικό σύνολο (οι πολίτες καταναλωτές). **π.χ.** Τρόφιμα, ρούχα, παπούτσια, αυτοκίνητα, ηλεκτρ. συσκευές, ενέργεια κλπ. Σ’ αυτόν τον τομέα, τα προϊόντα παίρνουν την ΤΕΛΙΚΗ μορφή.

**Η επεξεργασία και η μεταποίηση μπορεί να γίνεται:**

**α.** Στο ΣΠΙΤΙ, με την απασχόληση των μελών μιας οικογένειας και με απλά εργαλεία ή μηχανήματα. ΟΙΚΟΤΕΧΝΙΑ: Πλεκτά, υφαντά, κεντήματα, γλυκίσματα κλπ.

**β.** Σε ΜΙΚΡΑ ΕΡΓΑΣΤΗΡΙΑ που απασχολούν λίγους ανθρώπους (εργαζόμενους) και έχουν απλά, μέσου επιπέδου μηχανήματα. ΒΙΟΤΕΧΝΙΑ: Ενδύματα, έπιπλα, τρόφιμα, συσκευές κλπ.

**γ.** Σε ΜΕΓΑΛΑ ΕΡΓΟΣΤΑΣΙΑ που απασχολούν συνήθως πολλούς εργαζόμενους ή τα τελευταία χρόνια λίγους εργαζόμενους αλλά πολύ υψηλού επιπέδου τεχνολογικό εξοπλισμό (ρομπότ, Η/Υ). ΒΙΟΜΗΧΑΝΙΑ: Αυτοκίνητα, ηλεκτρ. συσκευές, τρόφιμα κλπ.

**3. ΤΡΙΤΟΓΕΝΗΣ ΤΟΜΕΑΣ**

Περιλαμβάνει όλες τις παρεχόμενες ΥΠΗΡΕΣΙΕΣ (Άυλα προϊόντα) που έχουν σχέση με τη μεταφορά και προώθηση των προϊόντων, του πρωτογενή και δευτερογενή τομέα στον τελικό καταναλωτή και στις παραγωγικές μονάδες υποστήριξης (Εμπόριο, Μεταφορές, Τηλεπικοινωνίες, Τράπεζες, Ασφάλειες κλπ.) Επίσης περιλαμβάνει τις Κρατικές και Ημικρατικές υπηρεσίες (Υπουργεία, Σχολεία, Νοσοκομεία, Αστυνομία) καθώς και πολλούς ελεύθερους επαγγελματίες (γιατροί, δικηγόροι, λογιστές κλπ.) Σ’ αυτόν τον τομέα ανήκουν και παραγωγικές δραστηριότητες που αφορούν την κάλυψη ψυχικών-πνευματικών αναγκών του ανθρώπου (διασκέδαση, ενημέρωση, τουρισμός).

**Δ. ΑΚΑΘΑΡΙΣΤΟ ΕΘΝΙΚΟ ΠΡΟΪΟΝ (Α.Ε.Π.)**

Η συνολική παραγωγή όλων των αγαθών και υπηρεσιών που παράγει μια χώρα, μας δείχνει πόσο δραστήρια παραγωγικά και τεχνολογικά είναι και πόσο ευημερεί. Αυτή μετριέται με το ΑΚΑΘΑΡΙΣΤΟ ΕΘΝΙΚΟ ΠΡΟΪΟΝ (Α.Ε.Π.)

Το ΑΕΠ είναι η συνολική αξία, σε χρηματικές μονάδες (π.χ. ΕΥΡΏ για την Ελλάδα), όλων των τελικών αγαθών και υπηρεσιών, που παράγει μια χώρα, σε μια ορισμένη χρονική περίοδο (συνήθως 1 έτος).

Στο ΑΕΠ υπολογίζεται η αξία μόνο των τελικών αγαθών και υπηρεσιών και όχι και των ενδιάμεσων, για να μην γίνει διπλός (ή πολλαπλός) υπολογισμός της αξίας των ενδιάμεσων αγαθών.

Η σύγκριση του ΑΕΠ μιας χρονιάς, με το ΑΕΠ της προηγούμενης, δείχνει το ρυθμό της οικονομικής (παραγωγικής) εξέλιξης μιας χώρας.

Επίσης συγκρίνοντας το ΑΕΠ μιας χώρας με αυτό μιας άλλης (εκφρασμένα στις ίδιες χρηματικές μονάδες), μπορούμε να συμπεράνουμε ποια χώρα και πόσο πιο πλούσια είναι.

Ιδιαίτερη σημασία έχει να γνωρίζουμε, τι ποσοστό του ΑΕΠ προσφέρει ο καθένας από τους 3 τομείς παραγωγής. π.χ. **ΕΛΛΑΔΑ:** **1990:** 12% Πρωτογενής, 30% Δευτερογενής, 58% Τριτογενής, ενώ το **1950:** 28% Πρωτογενής, 20% Δευτερογενής, 52% Τριτογενής.

Για ν’ αντιληφθούμε καλύτερα τη δυναμικότητα μιας χώρας στην παραγωγή προϊόντων, υπάρχει και ένας άλλος δείκτης: το **ΚΑΤΑ ΚΕΦΑΛΗ ΑΕΠ ή ΚΑΤΑ ΚΕΦΑΛΗ ΕΙΣΟΔΗΜΑ** που ισούται με: **ΑΕΠ : Πληθυσμός** και φανερώνει τι αξία προϊόντων παράγει ο κάθε κάτοικος, σ’ ένα κράτος.

Είναι καλύτερο μέτρο σύγκρισης της οικονομίας μιας χώρας, αφού χρόνο με χρόνο μπορεί ν’ αλλάξει ο πληθυσμός ή κάποιες χώρες να έχουν μεγάλο ΑΕΠ, λόγω του μεγάλου πληθυσμού τους, χωρίς να είναι δυναμικές παραγωγικά και τεχνολογικά (π.χ. Κίνα).

**Ε. ΕΠΙΧΕΙΡΗΣΗ**

**Ε.1 ΟΙ ΚΙΝΔΥΝΟΙ ΚΑΙ ΟΙ ΥΠΟΧΡΕΩΣΕΙΣ ΤΗΣ ΕΠΙΧΕΙΡΗΣΗΣ**

**Επιχείρηση:** είναι μια οργανωμένη μονάδα που χαρακτηρίζεται από οικονομική δραστηριότητα, με σκοπό την απόκτηση του μέγιστου δυνατού κέρδους, αλλά και σε ορισμένες περιπτώσεις την ικανοποίηση κοινωνικών αναγκών.

Αναλαμβάνοντας τις διάφορες λειτουργίες η επιχείρηση, ως σύγχρονη μονάδα παραγωγικής δραστηριότητας, αναλαμβάνει ταυτόχρονα και τους **κινδύνους** και τις **υποχρεώσεις** που προκύπτουν από τις λειτουργίες αυτές.

**Οι υποχρεώσεις της επιχείρησης είναι προς τους εργαζομένους σ’ αυτή, προς τους προμηθευτές της, προς τους πελάτες, προς το κράτος και προς το κοινωνικό σύνολο.**

1. Οι υποχρεώσεις της επιχείρησης προς τους εργαζομένους είναι η πληρωμή του **μισθού**, δηλαδή η πληρωμή της αμοιβής για την εργασία τους, η διαμόρφωση **συνθηκών υγιεινής και ασφάλειας** κατά την εργασία και ο **σεβασμός των δικαιωμάτων** που έχουν οι εργαζόμενοι ως εργαζόμενοι, αλλά και ως πολίτες.
2. Οι υποχρεώσεις της προς τις επιχειρήσεις που τις προμηθεύουν πρώτες ύλες, μέσα παραγωγής, υπηρεσίες (π.χ., **νομικές συμβουλές, τήρηση λογιστικοί βιβλίων, διαφημίσεις, τραπεζικές εργασίες**) είναι να πληρώνει το αντίτιμο μέσα στις χρονικές προθεσμίες που έχουν συμφωνηθεί.
3. Οι υποχρεώσεις προς τους πελάτες είναι να παραδίδει το εμπόρευμα στην τιμή, την ποσότητα, **την ποιότητα** και στους χρόνους που έχουν συμφωνηθεί.
4. Οι υποχρεώσεις προς το κράτος είναι να πληρώνει τους **φόρους** και να προσφέρει πληροφορίες (στατιστικές) για τις δραστηριότητες της.
5. Οι υποχρεώσεις προς το κοινωνικό σύνολο είναι να μην καταστρέφει το περιβάλλον, να φροντίζει για την ασφαλή καταστροφή τυχόν βλαπτικών ουσιών που δημιουργούνται κατά την παραγωγή, να **εγγυάται την ποιότητα** των προϊόντων κ.ο.κ.

 Αν η επιχείρηση δεν μπορέσει να ανταποκριθεί στις υποχρεώσεις της, τότε αντιμετωπίζει οικονομική αποτυχία συχνά, και τις νομικές συνέπειες των παραλείψεων της.

 Ο κίνδυνος που αναλαμβάνει η επιχείρηση είναι να μην μπορέσει να ανταποκριθεί στις υποχρεώσεις της επειδή δεν προέβλεψε σωστά τις επιθυμίες και τη δυνατότητα των καταναλωτών για να αγοράσουν το προϊόν της ή γιατί απρόβλεπτα γεγονότα -τεχνολογικές μεταβολές, απεργία, θεομηνία κ.τ.λ.- δεν της επέτρεψαν να πραγματοποιήσει τα σχέδιά της. Αυτός ο κίνδυνος ονομάζεται **επιχειρηματικός κίνδυνος.**

 Σε αντιστάθμισμα των υποχρεώσεων και των κινδύνων που αναλαμβάνει η επιχείρηση έχει ως αμοιβή το **κέρδος.**

**Ε.2 ΣΚΟΠΟΣ ΤΗΣ ΕΠΙΧΕΙΡΗΣΗΣ**

Μιλήσαμε προηγουμένως για τις υποχρεώσεις και τους κινδύνους που αναλαμβάνουν οι επιχειρήσεις. Οι επιχειρήσεις αναλαμβάνουν αυτούς τους κινδύνους και τις υποχρεώσεις με την ελπίδα ότι θα εξασφαλίσουν κέρδη. Ότι δηλαδή θα εισπράξουν από την πώληση των εμπορευμάτων που παράγουν περισσότερα από όσα δαπάνησαν για να ανταποκριθούν στις υποχρεώσεις τους.

**Κέρδος:** Συνολικά **έσοδα** – Συνολικά **έξοδα** ή Συνολικές **εισπράξεις** – Συνολικές **δαπάνες**.

Εισπράξεις: Ποσότητα πωλούμενων Προϊόντων x Τιμή πώλησης

Έξοδα (κόστος): Αξία συντελεστών παραγωγής που χρησιμοποιήθηκαν για την παραγωγή των προϊόντων.

Οι **δαπάνες** διακρίνονται ανάλογα με το είδος της υποχρέωσης που αναλαμβάνει η επιχείρηση. Η δαπάνη για την αγορά πρώτων υλών και ημικατεργασμένων προϊόντων, η δαπάνη για αγορά εργαλείων, μηχανημάτων και συσκευών, η δαπάνη για τους μισθούς του προσωπικού, η δαπάνη για τα ενοίκια ή την αγορά ιδιόκτητων οικημάτων, οικοπέδων ή αγρών, η δαπάνη για απόκτηση ενέργειας, για τη λήψη μέτρων προστατευτικών του περιβάλλοντος (φίλτρα, καμινάδες, βιολογικός καθαρισμός των αποβλήτων, διαμόρφωση και αποκατάσταση του φυσικού περιβάλλοντος), η δαπάνη για την αποπληρωμή των δανείων και των φόρων, η δαπάνη για τη συσκευασία, αποθήκευση και μεταφορά των εμπορευμάτων αποτελούν τμήματα του κόστους της επιχείρησης.

Σκοπός της επιχείρησης, όπως είπαμε, είναι η επιτυχία του μεγαλύτερου δυνατού κέρδους. Δηλαδή να παράγει και να πουλάει όσο το δυνατό μεγαλύτερες ποσότητες προϊόντων (αγαθών) στη μεγαλύτερη δυνατή τιμή και να παράγει τις ποσότητες αυτές (των προϊόντων) με τα λιγότερα δυνατά έξοδα.

Μερικοί από τους τρόπους που μπορεί να χρησιμοποιήσει μια παραγωγική μονάδα για να αυξήσει την παραγωγή και την πώληση των προϊόντων είναι:

* Ανάπτυξη τεχνογνωσίας και παραγωγή νέων προϊόντων
* Είσοδος σε νέες αγορές
* Τυποποίηση (παραγωγή σε ορισμένους τύπους) των προϊόντων
* Διαφήμιση και προώθηση των προϊόντων

Σε κάποιες περιπτώσεις το κέρδος μπορεί να είναι <0, οπότε ονομάζεται **ΖΗΜΙΑ** (όταν τα έξοδα > έσοδα).

**Γιατί να υπάρχει το κέρδος;**

- Μέρος του κέρδους (χρήματα) μπορεί να διατεθεί για την έρευνα και δημιουργία νέων τεχνολογικών δημιουργιών (“ Εξέλιξη της Τεχνολογίας”) που θα κάνουν τη ζωή του ανθρώπου καλύτερη.

-Οι ιδιοκτήτες της επιχείρησης, νοιώθουν ικανοποίηση και έτσι συνεχίζουν να παράγουν προϊόντα καλύπτοντας τις ανάγκες της κοινωνίας.

**Το κίνητρο του κέρδους** είναι το περισσότερο σημαντικό κίνητρο των σύγχρονων επιχειρήσεων. Όμως, συχνά οι επιχειρήσεις έχουν και άλλα κίνητρα: όπως **ο έλεγχος της αγοράς, η παραγωγή εμπορευμάτων υψηλής ποιότητας, η δημόσια εικόνα της επιχείρησης** κ.τ.λ. Τα δευτερεύοντα αυτά κίνητρα συνήθως είναι συμβατά με την επίτευξη κερδών.

**Ε.3 ΕΙΔΗ ΕΠΙΧΕΙΡΗΣΕΩΝ**

**Α. Οι επιχειρήσεις διακρίνονται,** ανάλογα του ποιος είναι ο ιδιοκτήτης τους, **σε:**

***Δημόσιες:*** είναι αυτές που ανήκουν στο κράτος και ιδρύονται για να ικανοποιήσουν κοινωνικές ανάγκες (όπως παροχή ηλεκτρικού ρεύματος, τηλεπικοινωνίες, ύδρευση κλπ.). Οι επιχειρήσεις αυτές προσπαθούν να καλύψουν με τα έσοδά τους το κόστος λειτουργίας τους, ενώ συχνά δέχονται οικονομική βοήθεια από το κράτος ή άλλους δημόσιους οργανισμούς (επιχορηγήσεις).

***Ιδιωτικές:*** είναι αυτές που ανήκουν σε ιδιώτες

***Μικτές:*** είναι αυτές που ανήκουν στο κράτος και σε ιδιώτες. Οι μικτές επιχειρήσεις μπορεί να προέρχονται είτε από την εξαγορά από το κράτος τμήματος του κεφαλαίου μιας ιδιωτικής επιχείρησης **(μερική κρατικοποίηση)**, είτε με την πώληση από το κράτος τμήματος μιας δημόσιας επιχείρησης σε ιδιώτες **(μερική ιδιωτικοποίηση)**. Τέλος, ορισμένες μικτές επιχειρήσεις δημιουργούνται εξαρχής, με σύμπραξη ιδιωτικών και κρατικών κεφαλαίων και κοινή ιδιοκτησία. Στις μικτές επιχειρήσεις συνήθως, το κράτος διατηρεί το δικαίωμα να ορίζει τη διεύθυνση και να αναλαμβάνει τη διαχείριση τους.

**Β. Επίσης οι επιχειρήσεις διακρίνονται,** ως προς τη νομική τους μορφή, η οποία εκφράζει τα δικαιώματα και τις υποχρεώσεις των ιδιοκτητών της, **σε:**

 ***Ατομικές:*** είναι οι πιο απλές μορφές επιχειρήσεων όπου ένα άτομο, ο ιδιοκτήτης τους, παίρνει μόνος του όλες τις αποφάσεις και έχει την απόλυτη ευθύνη της οργάνωσης και της λειτουργίας τους. Η ίδρυση μιας ατομικής επιχείρησης απαιτεί σημαντική προσωπική δέσμευση του ιδιοκτήτη, ο οποίος διαθέτει το χρηματικό κεφάλαιο που χρειάζεται η επιχείρηση, καθώς επίσης και προσωπική εργασία.

**Πλεονεκτήματα:**

* + ελευθερία δράσης και λήψης αποφάσεων,
	+ ταχύτητα στη λήψη αποφάσεων,
	+ είσπραξη όλου του κέρδους.

**Μειονεκτήματα:**

* + οι αποφάσεις που λαμβάνονται από ένα άτομο κινδυνεύουν να μην είναι σωστές,
	+ ο ιδιοκτήτης επωμίζεται όλη την οικονομική ευθύνη της επιχείρησης,
	+ δεν υπάρχει δυνατότητα δημιουργίας μεγάλου αρχικού κεφαλαίου.

***Εταιρείες:*** είναι η σύμπραξη δύο ή περισσότερων ατόμων, (που ονομάζονται εταίροι ή συνέταιροι ή μέτοχοι) για την επιδίωξη κοινού οικονομικού σκοπού. Η καλή επικοινωνία μεταξύ των εταίρων είναι απαραίτητη για την επιτυχία της εταιρείας. Το ποσοστό συμμετοχής τους, τόσο στη δημιουργία του αρχικού κεφαλαίου, όσο και στα κέρδη ή τις ζημιές, είναι θέμα συμφωνίας που γίνεται κατά τη δημιουργία της επιχείρησης και περιγράφεται στο καταστατικό της.

**Πλεονεκτήματα:**

* οι αποφάσεις που λαμβάνονται είναι συνήθως ορθότερες (αφού στη λήψη τους συμμετέχουν πολλά άτομα),
* υπάρχει δυνατότητα δημιουργίας μεγάλου αρχικού κεφαλαίου (αφού προσφέρουν χρήματα πολλά άτομα),
* σε περίπτωση ζημιάς η επιβάρυνση μοιράζεται.

**Μειονεκτήματα:**

* δυσκαμψία στη λήψη αποφάσεων, επειδή είναι δύσκολο να συμπίπτουν πολλές γνώμες,
* το κέρδος μοιράζεται.

**Τί είναι το καταστατικό;**

Το καταστατικό είναι ένα νομικό έγγραφο που περιέχει τους όρους δημιουργίας και λειτουργίας της εταιρείας. Επίσης περιέχει την επωνυμία, την έδρα και τη διάρκεια λειτουργίας της επιχείρησης

**Γ. Οι επιχειρήσεις κατατάσσονται σε κατηγορίες** **μεγέθους** ανάλογα με τον αριθμό των εργαζομένων σ’ αυτές.

**Συνήθως στις στατιστικές επικρατούν τα εξής κριτήρια κατάταξης:**

♦ Μικρές επιχειρήσεις με αριθμό εργαζομένων ως 20 άτομα.

♦ Μεσαίες επιχειρήσεις με αριθμό εργαζομένων μεταξύ 20 και 100 ατόμων.

♦ Μεγάλες επιχειρήσεις με αριθμό εργαζομένων άνω των 100 ατόμων.

Τα κριτήρια αυτά είναι συμβατικά και μεταβαλλόμενα. Στις άλλες χώρες της Ευρωπαϊκής Ένωσης ως μεσαίες επιχειρήσεις θεωρούνται εκείνες που απασχολούν ως και 200 εργαζόμενους. Η ταξινόμηση αυτή των επιχειρήσεων δε σημαίνει κάτι για την πραγματική οικονομική δύναμη των επιχειρήσεων.

**ΣΤ. ΕΙΔΗ ΕΤΑΙΡΕΙΩΝ**

Υπάρχουν τέσσερις **νομικές μορφές** εταιρειών: η Ομόρρυθμη Εταιρεία (ΟΕ), η Ετερόρρυθμη Εταιρεία (ΕΕ), η Εταιρεία Περιορισμένης Ευθύνης (ΕΠΕ) και η Ανώνυμη Εταιρεία (ΑΕ).

**Ομόρρυθμη (Ο.Ε.)**Κάθε εταίρος ευθύνεται απεριόριστα για όλες τις υποχρεώσεις της εταιρείας απέναντι σε τρίτους ακόμα και με την προσωπική του περιουσία (και επιπλέον ευθύνεται για όλους τους άλλους).

**Ετερόρρυθμη (Ε.Ε.)**

Ένας ή περισσότεροι εταίροι ευθύνονται απεριόριστα για τις υποχρεώσεις απέναντι σε τρίτους (ομόρρυθμη εταιρεία) ενώ ένας ή περισσότεροι άλλοι εταίροι ευθύνονται μόνο μέχρι το ποσό της χρηματικής τους εισφοράς στη εταιρεία (ετερόρρυθμη εταιρεία).

**Ανώνυμη (Α.Ε.)**

Διοικείται από Διοικητικό Συμβούλιο. Η ίδρυσή τους απαιτεί μεγάλο αρχικό κεφάλαιο (μετοχικό). Η οικονομική ευθύνη κάθε εταίρου (μέτοχου) περιορίζεται στο ποσό συμμετοχής του στο μετοχικό κεφάλαιο και δεν αφορά στην προσωπική του περιουσία.

**Εταιρεία Περιορισμένης Ευθύνης (Ε.Π.Ε.)**

Είναι μια ενδιάμεση μορφή ανάμεσα στις ετερόρρυθμες, ομόρρυθμες και στις ανώνυμες εταιρείες. Ορισμένα χαρακτηριστικά της μοιάζουν με τα χαρακτηριστικά των Α.Ε. (περιορισμένη ευθύνη εταίρων, ύπαρξη σχετικά μεγάλου κεφαλαίου για τη σύστασή της κλπ.) ενώ άλλα μοιάζουν με αυτά των Ο.Ε. και των Ε.Ε. ( διοίκηση από ένα συνήθως άτομο που λέγεται διαχειριστής κλπ.)

Συνήθως οι ατομικές επιχειρήσεις φέρουν το όνομα του ιδιοκτήτη τους, οι Ο.Ε. το όνομα ενός τουλάχιστον εταίρου, ενώ οι Α.Ε. και οι Ε.Π.Ε. φέρουν την ονομασία που επιλέγουν οι ιδρυτές τους.

**ΣΤ.1 ΑΝΩΝΥΜΟΣ ΕΤΑΙΡΕΙΑ**

Δύο ή περισσότεροι άνθρωποι μπορούν να προσφέρουν κάποιο χρηματικό ποσό ο καθένας και να ιδρύσουν μία Ανώνυμη Εταιρεία. Το ποσό χρημάτων που προσέφεραν λέγεται **Εταιρικό Κεφάλαιο** της Εταιρείας. Το κεφάλαιο αυτό χωρίζεται σε πολλά μικρά ίσα μέρη, που λέγονται **Μετοχές**, τις οποίες μοιράζονται μεταξύ τους ανάλογα με το ποσό που κάθε ένας προσέφερε και από τη στιγμή αυτή τα άτομα λέγονται **Μέτοχοι** της Εταιρείας αυτής.

Το νομικό της πλαίσιο διαμορφώθηκε από τον κωδικοποιημένο νόμο 2190/1920 «Περί Ανωνύμων Εταιρειών», που αποτέλεσε και το επιμέρους «Δίκαιο της Α.Ε.». Σύμφωνα με το Εμπορικό Δίκαιο, η Α.Ε. είναι πάντα εμπορική εταιρεία ακόμα και όταν δεν ασκεί εμπορία. Για την σύσταση της πρέπει να είναι συγκεντρωμένο το κατώτατο όριο μετοχικού κεφαλαίου 24.000 ευρώ σύμφωνα με την Πράξη Νομοθετικού Περιεχομένου της 12/12/2012, ΦΕΚ 240 Α’. Το ποσό αυτό οριζόταν στα 60.000 ευρώ μέχρι το 2012.

**Οι μέτοχοι είναι υπεύθυνοι μόνο για το ποσοστό συμμετοχής τους και δεν συμμετέχουν κατ’ ανάγκη στη διοίκηση της εταιρείας. Παρόλα αυτά οι μέτοχοι συμμετέχουν στην εκλογή της διοίκησης της εταιρείας, στη διαμόρφωση των γενικών αρχών της πολιτικής και στα κέρδη, ανάλογα με τον αριθμό των μετοχών που διαθέτουν. Στη γενική συνέλευση των μετόχων κάθε μέτοχος διαθέτει τόσες ψήφους όσες είναι οι μετοχές που κατέχει.**

Με τα χρήματα που συγκέντρωσαν, δηλαδή το Εταιρικό Κεφάλαιο, ενοικιάζουν ή αγοράζουν κάποιο χώρο στον οποίο εγκαθίσταται η επιχείρηση και ο οποίος από τότε ονομάζεται έδρα της επιχείρησης, αγοράζουν τον εξοπλισμό που κρίνεται απαραίτητος για τη λειτουργία τους, όπως π.χ. έπιπλα,-μηχανήματα και που ονομάζονται **Πάγια**.

Έτσι αρχίζει η επιχείρηση αυτή την δραστηριότητά της (π.χ. να αγοράζει και να πουλά τα εμπορεύματα της ή παρέχει τις υπηρεσίες της ανάλογα με το είδος της).

Στο τέλος κάθε χρόνου πρέπει να γνωρίζει σε όλο τον κόσμο τα κέρδη ή τις ζημιές της, καθώς και την περιουσιακή της κατάσταση. Για τον λόγο αυτό είναι υποχρεωμένη να δημοσιεύει στις εφημερίδες ένα Πίνακα που παρουσιάζει τα οικονομικά της στοιχεία, που λέγεται **ισολογισμός.**

**Ο ισολογισμός έχει δύο σκέλη:**

Το Αριστερό που λέγεται **Ενεργητικό** και το δεξιό που λέγεται **Παθητικό.**

Το Ενεργητικό παρουσιάζει τα Πάγια, τα Εμπορεύματα, τα χρήματα που της έμειναν στο τέλος της χρονιάς στο ταμείο της και τα ποσά που της χρωστάνε οι πελάτες της.

Το Παθητικό παρουσιάζει το Κεφάλαιο της και τα χρήματα που η Εταιρεία χρωστάει στους Προμηθευτές της ή στην Τράπεζα. (Με άλλα λόγια το Ενεργητικό δείχνει τους σκοπούς για τους οποίους έχουν διατεθεί οι πόροι που διαθέτει η επιχείρηση ενώ το Παθητικό δείχνει την προέλευσή τους).

Το ποσό του Ενεργητικού πρέπει να είναι ίσο με το ποσό του Παθητικού και για τον λόγο αυτό ο Πίνακας λέγεται ισολογισμός.

Στο κάτω μέρος του ισολογισμού υπάρχει μία Κατάσταση που λέγεται **Αποτέλεσμα χρήσεως** και περιλαμβάνει:

Το ποσό που εισέπραξε από τις **πωλήσεις** των εμπορευμάτων της και από αυτό να αφαιρέσει:

1. Το ποσό που ξόδεψε για να αγοράσει τα εμπορεύματα που πούλησε.
2. Τα υπόλοιπα έξοδα που πλήρωσε (π.χ. για μισθούς του προσωπικού, για ενοίκιο, για ΔΕΗ, ΟΤΕ, κλπ.).

Τα χρήματα που θα μείνουν από την αφαίρεση αυτή λέγονται καθαρά κέρδη. Από τα καθαρά κέρδη ένα μέρος μένει για να αυξηθεί το αρχικό κεφάλαιο. Το μέρος αυτό λέγεται **Αποθεματικό Κεφάλαιο** και είναι υποχρεωτικό. Από τα υπόλοιπα καθαρά κέρδη ένα μέρος παίρνει υποχρεωτικά η πολιτεία. Το μέρος αυτό λέγεται **φόρος**. Τα υπόλοιπα μοιράζονται αυτοί που ίδρυσαν την Ανώνυμη Εταιρεία ανάλογα με το ποσό που είχαν αρχικά εισφέρει.

**Ισολογισμός Ανωνύμου Εταιρείας**

**Ενεργητικό Παθητικό**

|  |  |  |  |
| --- | --- | --- | --- |
| ΠάγιαΕμπορεύματαΠελάτεςΤαμείο |  1.000 €15.000 € 6.000 € 3.000 € | ΚεφάλαιοΑποθεματικόΤράπεζεςΠρομηθευτές | 10.000 € 1.000 € 6.000 € 8.000 € |
| **Σύνολο Ενεργητικού = 25.000 €** | **Σύνολο Παθητικού = 25.000** **€** |

**Αποτελέσματα Χρήσεως**

|  |  |
| --- | --- |
| Πωλήσεις Εμπορευμάτων | 50.000 **€** |
| Έξοδα αγοράς Πωληθέντων | 34.000 € |
| Έξοδα (Μισθοί) Προσωπικού |  3.000 € |
| Άλλα έξοδα (ΔΕΗ, Νερό, Ενοίκια κλπ.) |  2.000 € |
| Καθαρά Κέρδη |  11.000 € |
| Αποθεματικό Κεφάλαιο |  1.000 €  |
| Υπόλοιπων Καθαρών Κερδών |  10.000 € |
| Φόρος |  4.000 € |
| Καθαρά Κέρδη που μοιράζονται | 6.000 € |

**Ζ. ΟΡΓΑΝΩΣΗ ΤΗΣ ΒΙΟΜΗΧΑΝΙΑΣ (Γενικά Στοιχεία)**

Η Βιομηχανία θεωρείται και είναι στη σημερινή εποχή, το μέσο και το όργανο με το οποίο δημιουργείται τεχνολογία. Οι σύγχρονες βιομηχανίες, διαθέτουν τα λεγόμενα **"τμήματα έρευνας και ανάπτυξης" (Research and Developement ή πιο σύντομα R &** **D)**, στα οποία γίνεται η σχεδίαση νέων προϊόντων ή η βελτίωση των παλιών. Κατά κάποιο τρόπο τα τμήματα αυτά λειτουργούν σαν σύγχρονοι εφευρέτες.

Πολλές από τις σύγχρονες εφευρέσεις δεν είναι αποτέλεσμα της δουλειάς ενός ανθρώπου αλλά προϊόν ομαδικής εργασίας στα προαναφερόμενα τμήματα (R & D).

Βεβαίως βασικός "καταναλωτής" τεχνολογίας είναι η σημερινή βιομηχανία. Χρησιμοποιεί δηλαδή την τεχνολογία που η ίδια παράγει για την βελτίωση και ανάπτυξη της. (Στην Ελλάδα λίγες είναι οι Βιομηχανίες που παράγουν τεχνολογία. Οι περισσότερες όπως λέμε "εισάγουν τεχνολογία", δηλαδή αγοράζουν από άλλες χώρες τον τρόπο παραγωγής των προϊόντων τους.) Έτσι μπορούμε να πούμε ότι η βιομηχανία και η τεχνολογία είναι αλληλένδετες έννοιες και ότι η μία χρησιμοποιεί την άλλη προς ίδιο όφελος.

Η Βιομηχανία είναι ένα σύστημα, το οποίο για να λειτουργήσει **αποδοτικά,** προϋποθέτει τον συσχετισμό των παρακάτω παραμέτρων :

**α**. Οικονομία

**β.** Πρώτες ύλες

**γ.** Περιβάλλον

**δ.** Τεχνολογική Υποδομή

**ε.** Γενικότερη υποδομή του χώρου στον οποίο λειτουργεί

**στ.** Ανθρώπινη ικανότητα

**ζ.** Συναγωνισμός

**η.** Γνώσεις

Με την Βιομηχανία ο άνθρωπος καταφέρνει να ελέγχει το φυσικό του περιβάλλον, με την προϋπόθεση βέβαια να μην ξεπερνά κάποια όρια.

**Ζ.1 ΧΑΡΑΚΤΗΡΙΣΤΙΚΑ ΤΗΣ ΒΙΟΜΗΧΑΝΙΑΣ**

**1) Η ΧΡΗΣΗ ΤΩΝ ΜΗΧΑΝΩΝ:**

Αυξάνουν την παραγωγική ικανότητα των εργαζομένων, δίνοντας ακρίβεια στις εργασίες και μεγάλη ισχύ (μεγαλύτερη της μυϊκής).

**α)** ΜΗΧΑΝΟΠΟΙΗΣΗ ΤΗΣ ΠΑΡΑΓΩΓΗΣ (ΜΗΧΑΝΙΚΗ ΤΕΧΝΟΛΟΓΙΑ).Έγινε με τη Βιομηχανική επανάσταση. Η χειρωνακτική εργασία αντικαταστάθηκε από μηχανές, αλλά χρειάζονται αρκετοί εργαζόμενοι για να τις ελέγχουν.

**β)** ΑΥΤΟΜΑΤΟΠΟΙΗΣΗ ΤΗΣ ΠΑΡΑΓΩΓΗΣ (ΗΛΕΚΤΡΟΝΙΚΗ ΤΕΧΝΟΛΟΓΙΑ). Το επόμενο βήμα μετά τη μηχανοποίηση, όπου ο έλεγχος του μηχανολογικού εξοπλισμού γίνεται από Η/Υ. Έτσι αντικαταστάθηκε (καταργήθηκε) μεγάλος αριθμός εργαζομένων αλλά και αυτοί που απαιτούνται πλέον πρέπει να είναι υψηλού επιπέδου, απόλυτα εξειδικευμένοι.

**Ο αυτοματισμός αναφέρεται:**

* **Στη διαδικασία εκτέλεσης μιας εργασίας, μιας σειράς λειτουργιών κ.λπ., έτσι ώστε να εκτελούνται αυτομάτως**
* **Στην πλήρη ή μερική εκτέλεση τεχνικών εργασιών μέσω μηχανών που λειτουργούν δίχως ανθρώπινη παρέμβαση.**

Για την καλύτερη αξιοποίηση των μηχανών έχει αναπτυχθεί η μέθοδος της **“ΓΡΑΜΜΗΣ ΠΑΡΑΓΩΓΗΣ”.** Δηλ. οι μηχανές τοποθετούνται σε τόσες ομάδες (γραμμές), όσα και τα επιμέρους τμήματα-μέρη απ’ τα οποία αποτελείται το προϊόν (π.χ. Τ1, Τ2, Τ3). Δηλ. σε κάθε γραμμή παραγωγής γίνεται μαζική παραγωγή ενός επιμέρους τμήματος. Στη συνέχεια με τη ΣΥΝΑΡΜΟΛΟΓΗΣΗ των επιμέρους τμημάτων (Τ1, Τ2, Τ3) παράγεται το τελικό προϊόν (Π).

Η μέθοδος αυτή **οδηγεί** σε αύξηση της ποσότητας του προϊόντος, στη μείωση του απαιτούμενου χρόνου παραγωγής και στη μείωση της τιμής του τελικού προϊόντος (αφού μειώνεται το κόστος).

Η **πρώτη γραμμή παραγωγής εφαρμόστηκε στη Βιομηχανία** **αυτοκινήτων Ford το 1913** για την παραγωγή του Ford Model T. Αυτή η γραμμή παραγωγής έγινε ορόσημο για τη καθιέρωση της μαζικής παραγωγής προϊόντων σε ολόκληρο το κόσμο.

**2) ΤΥΠΟΠΟΙΗΣΗ ΚΑΙ ΠΛΗΘΩΡΑ ΠΡΟΪΟΝΤΩΝ:**

ΤΥΠΟΠΟΙΗΣΗ: Παραγωγή προϊόντων σε ορισμένους τύπους (μέγεθος, συσκευασία κλπ.) που οδηγεί σε ευκολία στην παραγωγή και στην κατανάλωση ( ο καταναλωτής γνωρίζει τους συγκεκριμένους τύπους προϊόντων) καθώς και σε χαμηλό κόστος (έξοδα) παραγωγής. Η τυποποίηση σε συνδυασμό με την αποδοτικότητα των μηχανών οδηγεί στην ΠΛΗΘΩΡΑ (μεγάλη ποσότητα) προϊόντων, για την ικανοποίηση των αναγκών της κοινωνίας.

**3) ΚΑΤΑΜΕΡΙΣΜΟΣ ΕΡΓΑΣΙΑΣ:**

Οι εργαζόμενοι στις εργαστηριακές εγκαταστάσεις, εργάζονται κάτω από έναν κεντρικό έλεγχο, έχοντας ο καθένας κάποια συγκεκριμένη θέση-αρμοδιότητα που πηγάζει από κάποια επαγγελματική κατάρτιση-εξειδίκευση.

ΠΛΕΟΝΕΚΤΗΜΑΤΑ:

Ο κάθε εργαζόμενος ασχολούμενος σε συγκεκριμένη “θέση”, γίνεται πολύ καλός στη δουλειά του και πολύ αποδοτικός.

ΜΕΙΟΝΕΚΤΗΜΑΤΑ:

Η επανάληψη της ίδιας εργασίας, δημιουργεί ανία στους εργαζόμενους που νιώθουν σαν “γρανάζι” μιας μηχανής, με αποτέλεσμα να επηρεάζεται αρνητικά η ψυχική του διάθεση.

**Παράγοντες που εξετάζονται για την ίδρυση μιας βιομηχανικής μονάδας**.

* 1. Το προϊόν (& προδιαγραφές)
	2. Ποια ποσότητα
	3. Ποιο τρόπο (σχεδίαση παραγωγ. διαδικασίας, πρώτες ύλες, εξοπλισμός κλπ.)
	4. Για ποιους καταναλωτές
	5. **Σε ποιο χώρο**. **[κριτήρια επιλογής χώρου…**
* Ύπαρξη πηγών ενέργειας (κόστος - ποσότητα)
* Ύπαρξη πρώτων υλών
* Χαμηλό κόστος γης
* Ύπαρξη κατάλληλου προσωπικού
* Η πρόσβαση σε μεγάλες αγορές
* Η πρόσβαση σε κέντρα διοίκησης και τεχνολογικής υποστήριξης
* Οι φοροαπαλλαγές
* Η πολιτική σταθερότητα κλπ.**]**

Με τη δημιουργία μιας ΒΙΟΜΗΧΑΝΙΚΗΣ ΠΕΡΙΟΧΗΣ τα φυσικά πλεονεκτήματα ενισχύονται από άλλα που δημιουργούνται στη συνέχεια. Οργανώνονται άλλες παραγωγικές μονάδες που αξιοποιούν τα προϊόντα των μεγάλων βιομηχανιών (π.χ. καταστήματα πώλησης) ή τις προμηθεύουν με βοηθητικά προϊόντα (π.χ. κουτιά συσκευασίας), δημιουργούνται εμπορικές και οικονομικές επιχειρήσεις (π.χ. τράπεζες). Έτσι αναπτύσσεται συνολικότερα και σε μεγάλο βαθμό μια περιοχή.

**Ζ.2 ΙΣΤΟΡΙΚΗ ΕΞΕΛΙΞΗ ΤΗΣ ΒΙΟΜΗΧΑΝΙΑΣ**

Επιχειρώντας μια ιστορική ανασκόπηση μπορούμε να πούμε ότι η βιομηχανία είναι εξέλιξη της οικοτεχνίας και της βιοτεχνίας. Έως το 13ο μ. Χ. αι. παρατηρείται το φαινόμενο να παράγονται τα προϊόντα να παράγονται μέσα στην ίδια την οικογένεια, εξαιτίας των λιγοστών αναγκών της εποχής εκείνης **(οικοτεχνία).**

**Εξέλιξη της οικοτεχνίας αποτελεί** η **βιοτεχνία**, η οποία εμφανίζεται περίπου στα μέσα του **13ου** μ.Χ. αι. Χρησιμοποιεί κατά τη διαδικασία παραγωγής των προϊόντων κυρίως εργαλεία και κάποιες μηχανές απλές στη λειτουργία. Παράγει περιορισμένες ποσότητες προϊόντα, εξαιτίας της περιορισμένης κλίμακας και της μικρής χρήσης μηχανημάτων, εγκαταστάσεων παραγωγής κ.λ.π. με συνέπεια το υψηλό κόστος των προϊόντων που παράγονται. Παρουσιάστηκε μια περίοδος ανάπτυξης, όταν ο πληθυσμός μετακινήθηκε προς τα μεγάλα αστικά κέντρα, που διάρκεσε περίπου μέχρι το 18ο μ. Χ. αι. Μετά το 18ο μ. Χ. αι. χρησιμοποιεί τη μηχανική ενέργεια και τον ατμό για τη λειτουργία των μηχανών, γι’ αυτό και παρουσιάζει αλματώδη ανάπτυξη. Σήμερα, λειτουργεί ως συμπληρωματικός κλάδος της βιομηχανίας και παράγει κυρίως προϊόντα που παρουσιάζουν μικρότερη ζήτηση.

**Εξέλιξη της βιοτεχνίας αποτελεί** η **βιομηχανία.** Από το **18ο** μ. Χ. αι. συντελείται σειρά μεταβολών που έφεραν πλήρη αλλαγή στον παραγωγικό μηχανισμό. Ως κινητήρια δύναμη των μηχανών χρησιμοποιήθηκε αρχικά ο ατμός. Το 19ο μ. χ. αι. με τη χρησιμοποίηση της ηλεκτρικής ενέργειας και των μηχανών εσωτερικής καύσης, δίνονται νέες δυνατότητες στη βιομηχανική δραστηριότητα με συνέπεια τη μεγάλη οικονομική ανάπτυξη. Στον 20ο αι. με την τεχνολογική τελειοποίηση των εφευρέσεων του προηγούμενου αιώνα, η οικονομική ανάπτυξη αρχίζει να επεκτείνεται σε όλο τον πλανήτη. Η βιομηχανική ανάπτυξη συνδέεται άμεσα πλέον με την τεχνολογία και την έρευνα, ενώ δημιουργούνται τα μεγάλα βιομηχανικά συγκροτήματα, που περιθωριοποιούν τη μεταποιητική δραστηριότητα των μικρών βιοτεχνικών μονάδων, ειδικά στο σημερινό νεότερο στάδιο της εργοστασιακής βιομηχανίας. Η εποχή αυτή είναι γνωστή ως **βιομηχανική επανάσταση**, η οποία έχει χαρακτηριστικό τη χρησιμοποίηση των μηχανών για την αύξηση της ανθρώπινης δύναμης, η λειτουργία των οποίων στηρίζεται σε κάποια μορφή ενέργειας (νερό, ατμός, ηλεκτρισμός, πετρέλαιο) και τον καταμερισμό της εργασίας. **Σήμερα,** βρισκόμαστε στη μεταβιομηχανική εποχή. Κύριο χαρακτηριστικό της η αυτοματοποίηση στην παραγωγική διαδικασία που δίνει τη δυνατότητα παραγωγής ανόμοιων προϊόντων. Έξυπνες μηχανές υψηλής τεχνολογίας παράγουν προϊόντα, τις οποίες επιβλέπουν άτομα υψηλού επιπέδου γνώσεων και λίγα σε αριθμό. Όπως στη βιομηχανική επανάσταση τα μηχανήματα πολλαπλασίασαν τη μυϊκή δύναμη του ανθρώπου, έτσι οι υπολογιστές σήμερα πολλαπλασιάζουν τις νοητικές δυνατότητες του ανθρώπου.

Αρχικά η βιομηχανία αναπτύχθηκε στην Αγγλία, η οποία στήριξε την βιομηχανία της στο:

* Κάρβουνο.
* Βαμβάκι.
* Σίδηρο.

Οι πρώτες **κλωστοϋφαντουργικές** μηχανές ήταν **ξύλινες** γρήγορα όμως αντικαταστάθηκαν από σιδερένιες. Η υφαντουργία προκάλεσε κατά κάποιο τρόπο την ανάπτυξη της σιδηροβιομηχανίας που γρήγορα αναπτύχθηκε με τη χρησιμοποίηση του γαιάνθρακα στην τήξη του μετάλλου.

Η βιομηχανία αναπτύχθηκε κατόπιν στο **Βέλγιο, τη Γαλλία** και **στα μέσα του 19ου αιώνα** στην **υπόλοιπη Ευρώπη και τις Ηνωμένες Πολιτείες της Αμερικής.**

**ΧΡΟΝΟΛΟΓΙΚΟΣ  ΠΙΝΑΚΑΣ  ΑΝΑΚΑΛΥΨΕΩΝ  ΠΟΥ**

**ΕΠΕΔΡΑΣΑΝ  ΣΤΗΝ ΕΞΕΛΙΞΗ  ΤΗΣ ΒΙΟΜΗΧΑΝΙΑΣ**

Λίθινα  εργαλεία  και όπλα                    1.000.000 π.Χ

Χρησιμοποίηση φωτιάς                          200.000 π.Χ

Κεραμική – Υφαντουργία                      100.000 π.Χ

Τροχός – Μεταλλουργία                            5.000 π.Χ

Άροτρο – Ιστιοφόρα πλοία                            <<

Ανεμόμυλος – Υδροτροχός                        1.000 μ.Χ

Ατμομηχανή                                    1.698  μ.Χ

Κινητήρας  εσωτερικής  καύσης                    1.870  μ.Χ

Ηλεκτρικός κινητήρας                            1.880 μ.Χ

Ατομικός αντιδραστήρας                          1.942 μ.Χ

**Ζ.3 ΚΛΑΔΟΙ ΤΗΣ ΒΙΟΜΗΧΑΝΙΑΣ**

 **Α.** Ανάλογα με το μέγεθος. Διακρίνονται σε ***μικρές, μεσαίες και μεγάλες*** ανάλογα με το μέγεθος της αγοράς μέσα στην οποία δρα, τις ανάγκες που ικανοποιεί κ. ά.

 **Β.** Ανάλογα με το μέγεθος και το ποσοστό συμμετοχής στο κόστος παραγωγής των εξόδων εργασίας και κεφαλαίου. Διακρίνονται σε ***βιομηχανίες εντάσεως εργασίας*** (απασχολούν πολλούς εργάτες χωρίς να διαθέτουν μεγάλο κεφάλαιο) και σε ***βιομηχανίες εντάσεως κεφαλαίου*** (απασχολούν λίγους εργάτες και απαιτείται για την παραγωγή βαρύς κεφαλαιουχικός εξοπλισμός).

 **Γ.** Ανάλογα με το αντικείμενο δράσης τους. Διακρίνονται σε ***εξορυκτικές*** (που μας δίνουν πρώτες ύλες μεταλλεύματα) και σε ***μεταποιητικές*** (που με την επεξεργασία των πρώτων υλών μας δίνουν προϊόντα για κατανάλωση).

 **Δ.** Ανάλογα με τη σημασία των προϊόντων που επεξεργάζονται και τη φύση των εγκαταστάσεων. Διακρίνονται σε ***βαριές ή κεφαλαιουχικών αγαθών*** (μηχανημάτων) ***και σε ελαφρές ή καταναλωτικών αγαθών***.

 **Ε.** Ανάλογα με τη χρησιμοποίηση στην παραγωγική διαδικασία νέων τεχνικών μέσων ή όχι. Διακρίνονται σε ***παραδοσιακές*** (λειτουργούν από πολύ καιρό χωρίς βαθιά τεχνολογική αλλαγή) και σε ***προοδευτικές*** (πυρηνική βιομηχανία, ηλεκτρονική βιομηχανία κ.ά. σύμφωνα με την τεχνολογική πρόοδο).

**Η σημερινή εργοστασιακή βιομηχανία, που βρίσκεται σε καταπληκτική ακμή διακρίνεται στους εξής κλάδους:**

**Ταξινόμηση**

**1.**  βιομηχανία ειδών διατροφής, εκτός ποτών

**2**. βιομηχανία ποτών

**3.** καπνοβιομηχανία

**4.** υφαντικές βιομηχανίες

**5.** βιομηχανία ειδών υποδήσεως και ενδυμασίας

**6.** βιομηχανία ξύλου και φελλού, εκτός επιπλοποιίας

**7.** βιομηχανία επίπλων

**8.** βιομηχανία χαρτιού

**9.** εκτυπωτική, εκδοτική και τυπογραφική βιομηχανία

**10.** βιομηχανία δέρματος, γουναρικών

**11.** βιομηχανία ελαστικού

**12.** χημικές βιομηχανίες

**13.** βιομηχανία παραγώγων πετρελαίου και άνθρακα

**14**. βιομηχανία μη μεταλλικών ορυκτών, πλην πετρελαίου και άνθρακα

**15.** βασικές μεταλλουργικές βιομηχανίες

**16.** βιομηχανία μεταλλικών αντικειμένων, εκτός μηχανών

**17.** κατασκευή μηχανών και συσκευών, εκτός ηλεκτρικών και μεταφορικών ειδών

**18.** κατασκευή ηλεκτρικών ειδών, και άλλα πολλά

**19.** κατασκευή μεταφορικών μέσων

**20.** διάφορες βιομηχανίες

**Ζ.4 ΕΠΙΔΡΑΣΗ ΤΗΣ ΒΙΟΜΗΧΑΝΙΑΣ ΣΤΗΝ ΟΙΚΟΝΟΜΙΑ**

Η μεγάλη ανάπτυξη της παραγωγής στα τελευταία 100 χρόνια μετέβαλε μεγάλο μέρος των βιομηχανικών χωρών της δύσης σε ‘‘κοινωνία αφθονίας’’ με τεράστια μαζική παραγωγή, με σκοπό μια μαζική κατανάλωση.

Από οικονομική άποψη, η βιομηχανία αποτελεί συνεπώς την πραγματοποίηση ενός πιο αποδοτικού συνδυασμού των συντελεστών της παραγωγής, χάρη στην εφαρμογή πλήρους και ορθολογικής χρησιμοποίησης των διαθέσιμων ανθρώπινων και φυσικών πηγών.

Οπωσδήποτε όμως, η βιομηχανία δεν προβάλλει ως υποκατάστατο των πρωτογενών δραστηριοτήτων. Αντίθετα, μεταξύ των δύο μορφών παραγωγής υπάρχουν πολύ στενές σχέσεις και η ανάπτυξη της καθεμίας αποτελεί προϋπόθεση για την πρόοδο της άλλης. Στο επιχειρηματικό επίπεδο η γεωργία και ο μεταλλευτικός τομέας παρέχουν στη βιομηχανία τις πρώτες ύλες που θα χρησιμοποιήσει κατά τις διάφορες μεταποιητικές εργασίες και δέχονται τις μηχανές και τα λιπάσματα, ενώ στο ατομικό επίπεδο γίνεται μια ανταλλαγή μεταξύ αγαθών διατροφής και βιομηχανικών αγαθών, ανταλλαγή που επιτρέπει σε κάθε εργαζόμενο, ανεξάρτητα από τον τομέα στον οποίο προσφέρει την εργασία του, να απολαμβάνει τα ευεργετήματα του καταμερισμού της εργασίας. Η βιομηχανία εμφανίζεται ιστορικά ως δραστηριότητα που έρχεται μετά τη γεωργία, και αναπτύσσεται όταν, στην οικονομία της απλής συντήρησης, η παραγωγή της γης αρχίζει να ξεπερνά τις ατομικές ανάγκες των καλλιεργητών. Τότε και μόνο γίνεται δυνατόν να αφαιρεθεί από την άμεση κατανάλωση ένα μέρος του προϊόντος και να μεταβληθεί σε αναγκαίο κεφάλαιο για τη συντήρηση των εργατών οι οποίοι χρησιμοποιούνται στην κατασκευή των εγκαταστάσεων και στον μετασχηματισμό των προϊόντων της βιομηχανίας.

Κύριος στόχος της οικονομικής ανάπτυξης μιας χώρας είναι η εκβιομηχάνιση της οικονομίας, γι’ αυτό η βιομηχανία έχει μεγάλη σπουδαιότητα για την οικονομία μιας χώρας. Κύριος στόχος είναι τα βιομηχανικά προϊόντα μιας χώρας να μπορούν να ανταγωνιστούν προϊόντα παρόμοια άλλων χωρών. Ιδιαίτερη σπουδαιότητα έχει η εγκατάσταση βιομηχανικών μονάδων στους τόπους παραγωγής πρώτων υλών ή όπου υπάρχει πληθώρα εργατικών χεριών, που έχει σαν επακόλουθο την οικονομική ανάπτυξη των περιοχών αυτών. Ακριβώς, επειδή η βιομηχανική ανάπτυξη μιας χώρας καθορίζει σε μεγάλο βαθμό την οικονομία της λαμβάνονται τα κατάλληλα μέτρα και δημιουργούνται οι προϋποθέσεις εκείνες της συνεχιζόμενης ανάπτυξής της σύμφωνα με την κάθε φορά τεχνολογική εξέλιξη. Για την αντιμετώπιση του ανταγωνισμού πρέπει οι βιομηχανίες να παρακολουθούν την εξέλιξη της ζήτησης και να προσαρμόζουν την παραγωγή τους στα νέα δεδομένα και να προσανατολίζονται στην εξέλιξη των συνθηκών παραγωγής και στην εφαρμογή των καινοτομιών στη σύγχρονη βιομηχανική παραγωγή (π. χ. αυτοματοποίηση στη διαδικασία παραγωγής).

Είναι τόσο σημαντική η συμβολή της βιομηχανίας στην οικονομία, γι’ αυτό οι διάφορες χώρες εφαρμόζουν βιομηχανική πολιτική, λαμβάνοντας ευεργετικά μέτρα απαραίτητα για τη γρήγορη ανάπτυξη και την υποστήριξή της. Βιομηχανική πολιτική εφαρμόζει και Ευρωπαϊκή Ένωση, όπου φροντίζει για την παραγωγή και τη διακίνηση των βιομηχανικών προϊόντων στις χώρες μέλη της Κοινότητας καθώς και για την αντιμετώπιση του εξωτερικού ανταγωνισμού. Για την αντιμετώπιση μάλιστα των αναγκών σε επενδυτικά κεφάλαια, απαραίτητα για τη λειτουργία ή την ανάπτυξη της βιομηχανίας στα κράτη μέλη , δημιουργήθηκε η Ευρωπαϊκή Τράπεζα Επενδύσεων.

Γενικά, μπορούμε να πούμε ότι η βιομηχανία παρέχει εργασία σε πολλούς εργαζόμενους, δραστηριοποιεί το εμπόριο, τη γεωργία, τη ναυτιλία, εισάγει ξένο συνάλλαγμα με την ελάττωση των εισαγωγών και την αύξηση των εξαγωγών, προάγει την επιστήμη με την έρευνα και την εφαρμογή πορισμάτων, αυξάνει τη στρατιωτική και πολιτική ισχύ, συμβάλλει στη βελτίωση του βιοτικού επιπέδου, εξασφαλίζει την οικονομική ανεξαρτησία μιας χώρας, δημιουργεί προϋποθέσεις για την ανάσχεση της αστυφιλίας και της μετανάστευσης, είναι η δύναμη που συνθέτει, οργανώνει και συστηματοποιεί την απόδοση της εργασίας και της καρπώσεως του πλούτου μιας χώρας, γενικά, εναρμονίζει, ενοποιεί και ολοκληρώνει τις παραγωγικές ικανότητες μιας χώρας.

Τώρα όμως βρισκόμαστε μπροστά σε μια βαθμιαία πτώση των βιομηχανικών χωρών, που καθώς είναι φτωχές σε πρώτες ύλες και κυρίως σε πετρέλαιο, είναι υποχρεωμένες να εξαρτώνται όλο και περισσότερο για τις προμήθειες τους από μερικές χώρες του Τρίτου κόσμου. Έτσι βλέπουν πως πρέπει να συνδεθούν με αυτές γιατί η πρόοδος τους εξαρτάται από τις τιμές των ενεργειακών πόρων. Οι χώρες λοιπόν του Τρίτου κόσμου παίζουν σημαντικό ρόλο στην παγκόσμια οικονομία.

**Σήμερα ο κόσμος είναι χωρισμένος σε χώρες πλούσιες και φτωχές**.

Στις **πλούσιες ανήκουν οι βιομηχανικά αναπτυγμένες χώρες της:**

* Ευρώπης.
* Βόρειας Αμερικής.
* Ιαπωνία.
* Νέα Ζηλανδία.
* Αυστραλία.
* Στις φτωχές χώρες ανήκουν τα περισσότερα :
* Ασιατικά κράτη.
* Αφρικανικά κράτη.
* Νότιο-αμερικανικά κράτη.
* Οι βιομηχανικές χώρες που παρουσιάζουν υψηλό βιοτικό και μορφωτικό επίπεδο καθώς και πλούσια οικονομία που έχει την βιομηχανία σαν προωθητικό κέντρο της.

Ο αγροτικός πληθυσμός είναι πολύ μειωμένος τόσο από το ότι τα μηχανήματα μειώνουν το αναγκαίο προσωπικό όσο και από τα κίνητρα που υπάρχουν στις βιομηχανικές πόλεις, οι οποίες προσελκύουν το μεγαλύτερο μέρος του πληθυσμού. Με την **εκβιομηχάνιση** εννοούμε την πρόοδος και τη προκοπή μιας ‘‘καθυστερημένης’’ χώρας. Αν μπορεί να υπάρξει σωστή συνεργασία μεταξύ των αναπτυγμένων και υποανάπτυκτων χωρών μπορεί να βοηθήσει στην όλη διαδικασία. Οι υποανάπτυκτες χώρες έχουν τις πρώτες ύλες και τα εργατικά χέρια, οι άλλες μπορούν να προσφέρουν τεχνική και οικονομική βοήθεια για τη δημιουργία εθνικής βιομηχανίας και μπορούν να εγγυηθούν την απόκτηση σε ικανοποιητικές και σταθερές τιμές των πρώτων υλών που εισάγουν από τις υποανάπτυκτες χώρες.

*Η βιομηχανία επηρεάζει και είναι αλληλένδετη με την εθνική οικονομία. Όπως και η εθνική με την παγκόσμια οικονομία.*

[**Ομαδική μέθοδος εργασίας**](https://gymnalik.mysch.gr/site/index.php/texnologia/texnologia-b-taksis/78-2011-11-23-19-16-06)
Η**καταλληλότερη μέθοδος** για τους μαθητές της Β΄ Γυμνασίου είναι η μέθοδος της **Ομαδικής Εργασίας**, η οποία περιλαμβάνει: **τη μελέτη**, **το σχεδιασμό** και **τη κατασκευή ενός ομοιώματος** μιας παραγωγικής μονάδας.
**Ο κάθε μαθητής** θα εργαστεί στο πλαίσιο **τριών δραστηριοτήτων:** **Συγκέντρωση πληροφοριών για τη μελέτη μιας βιομηχανίας**
 **Ατομική συγγραφή γραπτής εργασίας**: Ο κάθε μαθητής **θα οργανώσει** και **θα συνθέσει** μια γραπτή εργασία στην οποία θα περιγράφει τα καθήκοντα του ρόλου τον οποίο έχει αναλάβει.
 **Ομαδική κατασκευή μοντέλου της παραγωγικής μονάδας**: Οι μαθητές **θα μελετήσουν, θα σχεδιάσουν** και **θα κατασκευάσουν** ένα ομοίωμα της παραγωγικής μονάδας που έχουν επιλέξει.

 **Για τη συγγραφή της εργασίας** του ο κάθε μαθητής θα πρέπει να αξιοποιήσει όλες τις διαθέσιμες πηγές πληροφόρησης που έχει στη διάθεσή του, κατά τρόπο ανάλογο με αυτόν που εργάσθηκε στην Α΄ Γυμνασίου.
 **Κάνοντας** **κλικ** στα συνημμένα αρχεία που ακολουθούν, θα βρείτε ενδεικτικά κάποιες σελίδες του διαδικτύου από τις οποίες μπορείτε να αντλήσετε πληροφορίες χρήσιμες για την εργασία σας, ανάλογα με την αρμοδιότητά σας , μέσα στη παραγωγική μονάδα, καθώς και πληροφορίες για ορισμένες από αυτές.
**Το ζητούμενο στην εποχή μας είναι**, **οι νέοι να εξασκηθούν στον άμεσο εντοπισμό**, **στη αξιολόγηση και στην αξιοποίηση** **της πληροφορίας..**

<https://texno2.webnode.gr/b/lista-epicheiriseon/>

<https://drive.google.com/file/d/1_ZKdYRrdj8AAJtL_0Fw0M1XJiftTUzFS/view>

**ΓΡΑΠΤΗ ΕΡΓΑΣΙΑ**

Για την καλύτερη αρχειοθέτηση και αξιολόγηση των εργασιών στο όνομα της εργασίας θα πρέπει να αναφέρονται: το τμήμα, το ονοματεπώνυμο του μαθητή και τον ρόλο του στη βιομηχανία (Επωνυμία βιομηχανίας ). Έτσι για **παράδειγμα** το όνομα της εργασίας θα πρέπει να έχει την ακόλουθη μορφή: **Β3β Παπαδόπουλος Ιωάννης Δ. Ασφάλειας Βιομηχανίας ΦΑΓΕ Α.Ε .pptx**

Κάθε μαθητής θα σημειώνει στις εργασίες του και τις **βιβλιογραφικές πηγές** που χρησιμοποίησε, βιβλία, ιστοσελίδες κλπ. Όλες οι εργασίες καλύτερα να είναι σε ηλεκτρονική μορφή για να είναι πιο εύκολη η επεξεργασία και η συνένωση τους στην τελική εργασία. Ακολουθούν οι εργασίες που θα αναλάβουν κατά τη διάρκεια της χρονιάς οι μαθητές ανάλογα με τον ρόλο τους.

**Σχεδίαση λογότυπου:**  Μετά την επιλογή επιχείρησης και την κατανομή των ρόλων σύμφωνα με το οργανόγραμμα (σελ. 35-71) κάθε ομάδα ξεκινά με την σχεδίαση του λογότυπου της. Το λογότυπο περιλαμβάνει σκίτσο (εικόνα) – επωνυμία και είδος επιχείρησης. Καλύτερα να είναι σε ηλεκτρονική μορφή για να είναι πιο εύκολη η επεξεργασία του και η συνένωση τους στην τελική εργασία π.χ. στην κεφαλίδα της εργασίας.

**Αναθέσεις εργασιών:** Όλοι οι Διευθυντές ξεκινούν την εργασία τους γράφοντας τις αρμοδιότητες του τμήματός τους. Σε όλους τους Διευθυντές ανατίθενται να ορίσουν μέσα από σύσκεψη, τους στόχους κάθε τμήματος για την επιχείρηση τους. Οι στόχοι κάθε τμήματος αποτελούν την πρώτη ενότητα για το ξεχωριστό κεφάλαιο κάθε Δ/ντή στην γραπτή εργασία της ομάδας. Κάθε Δ/ντής – σε σελίδα αλληλογραφίας της επιχείρησης – ξεκινά την αναγραφή των στόχων του τμήματός του με τη φράση « Οι στόχοι του τμήματος\_\_\_\_\_\_\_\_\_\_ για το τρέχον έτος 2021 είναι οι εξής **:…………..**

**ΚΡΙΤΗΡΙΑ ΕΠΙΛΟΓΗΣ ΕΠΙΧΕΙΡΗΣΗΣ**

Όλα τα μέλη μιας ομάδας προτείνουν επιχειρήσεις για να καταλήξουν στην πλέον κατάλληλη (σχολ. βιβλίο στις σελ. 34-36 ). **Μία πρόταση είναι καλό να συγκεντρώνει τα παρακάτω κριτήρια :**

1. Να είναι μέσα στα ενδιαφέροντα όλων των μελών της ομάδας.
2. Να είναι οργανωμένη σε περισσότερα από 6-7 διαφορετικά τμήματα.
3. Να υπάρχει δυνατότητα να αποκτήσουμε αρκετές πληροφορίες για την οργάνωση και τη λειτουργία της, μέσω επικοινωνίας άμεσης (δικά μας πρόσωπα) ή έμμεσης (e-mail / Fax / Ταχυδρομικά ).
4. Να μπορεί να κατασκευασθεί η μακέτα της.
5. Να υπάρχει η δυνατότητα επίσκεψης ή έστω αποστολής φωτογραφιών - διαγραμμάτων της.

**ΤΡΟΠΟΙ ΑΝΑΖΗΤΗΣΗΣ ΕΠΙΧΕΙΡΗΣΕΩΝ**

 **1.** Αναζήτηση στο διαδίκτυο.

 **2.** Αναζήτηση μέσω των μελών της οικογένειας και των συγγενών μας .

 **3.** Αποστολή e-mail στον υπεύθυνο δημοσίων σχέσεων της εταιρείας.

 **4.** Επίσκεψη σε επιχειρήσεις που βρίσκονται στον Δήμο μας.

 **5.** Τεχνικές εγκυκλοπαίδειες , περιοδικά τεχνολογίας , εφημερίδες κ.ά.

**ΣΧΗΜΑΤΙΣΜΟΣ ΟΜΑΔΩΝ ΚΑΙ ΚΑΤΑΝΟΜΗ ΡΟΛΩΝ**

Οι ομάδες είναι καλό να σχηματίζονται με βάση τα κοινά ενδιαφέροντα των μελών της ομάδας και όχι μόνο τη φιλία. Χρειάζεται να γίνεται προσπάθεια για συνεργασία – καλό κλίμα και ενωτικό πνεύμα.

Οι ρόλοι για μελέτη κάθε τμήματος της επιχείρησης να μοιράζονται ανάλογα με τις ικανότητες του κάθε μαθητή (-τριας ) , έτσι ώστε με κατάλληλο συντονισμό όλων των μελών να επιδιώκεται η μεγαλύτερη αποτελεσματικότητα.

**ΟΡΓΑΝΩΣΗ ΠΑΡΑΓΩΓΙΚΗΣ ΜΟΝΑΔΑΣ-ΕΠΙΧΕΙΡΗΣΗΣ**

**Οργάνωση είναι:** Η μέθοδος συγκρότησης της δομής, της λειτουργίας και της διοίκησης μιας επιχείρησης.

Δηλαδή. η οργάνωση της επιχείρησης πρέπει να ρυθμίζεται σε συνάρτηση με τους επιδιωκόμενους στόχους, με το είδος του τομέα δραστηριότητας και με τα αναμενόμενα αποτελέσματα. Η οργάνωση εξ άλλου πρέπει να είναι όσο το δυνατόν πιο ελαστική ώστε να διευκολύνεται η γρήγορη και σωστή πληροφόρηση μέσα στην επιχείρηση. Τέλος η οργάνωση της επιχείρησης δεν πρέπει να παγώνει τις υπάρχουσες δομές αλλά αντίθετα να διευκολύνει τις μετατροπές τους.

**Κατά την οργάνωση μιας επιχείρησης πρέπει να ληφθούν υπόψη τρία στοιχεία:**

**α)** Η εργασία δηλαδή οι ενέργειες, που απαιτούν οι στόχοι της επιχείρησης και αποτελούν τη βάση για την οργάνωση.

**β)** Οι άνθρωποι που θα πραγματοποιήσουν τις ενέργειες σε σχέση με τις γνώσεις και τις ικανότητές τους τις αναγκαίες για την πραγματοποίηση των στόχων. Ένας από τους σκοπούς της οργάνωσης είναι ο καθορισμός της κατάλληλης σχέσης μεταξύ της εργασίας που πρόκειται να γίνει και της δυνατότητας των ανθρώπων που θα την κάνουν.

**γ)** Οι εγκαταστάσεις και τα υλικά που απαιτούνται δηλαδή τοποθεσία, εξοπλισμός, ενέργεια πρώτες ύλες κλπ. δηλώνουν τα άψυχα στοιχεία που αποτελούν το περιβάλλον της εργασίας.

Κάθε Βιομηχανία-Παραγωγική Μονάδα, υποδιαιρείται σε Τμήματα (Υπό-Μονάδες). Κάθε τμήμα έχει συγκεκριμένο ρόλο, αρμοδιότητες και σκοπούς. Για να μπορεί να λειτουργήσει η Βιομηχανία αποδοτικά και να πετύχει τους στόχους της (ποιότητα προϊόντων και κέρδος), τα διάφορα Τμήματα από τα οποία αποτελείται θα πρέπει να λειτουργούν συντονισμένα σαν ένα ενιαίο σύνολο. Έτσι η Βιομηχανία παρομοιάζεται με «ορχήστρα» και τα τμήματα με όργανα. Αν κάποιο όργανο δεν παίζει αρμονικά με τ’ άλλα, δεν «ακούγεται» καλά ολόκληρη η ορχήστρα. Τα Τμήματα της Βιομηχανίας τα επανδρώνουν οι εργαζόμενοι που πρέπει να συνεργάζονται αρμονικά μεταξύ τους, για να γίνεται το συνολικό αποτέλεσμα ικανοποιητικό και ταυτόχρονα να είναι όλοι ευχαριστημένοι.

Για την αποδοτικότερη λειτουργία μιας επιχείρησης (επίτευξη των στόχων) υπάρχουν συγκεκριμένα άτομα σε συγκεκριμένες ΘΕΣΕΙΣ-ΡΟΛΟΥΣ. Έτσι, ένα τυπικό σχήμα της οργάνωσης μιας επιχείρησης **(Οργανόγραμμα)** είναι το εξής:



Είναι ένα ειδικό διάγραμμα που απεικονίζει την οργάνωση μιας Παραγωγικής Μονάδας.

**Δείχνει:**

1. Την κατανομή της εργασίας σε μέρη (διευθύνσεις, τμήματα, άτομα)
2. Τη σχέση προϊστάμενου-υφιστάμενου
3. Το είδος της εργασίας κάθε τμήματος
4. **ΜΕΤΟΧΟΙ**

Όλοι όσοι έχουν στην κατοχή τους (ιδιοκτησία) μετοχές της επιχείρησης. Οι Μέτοχοι είναι οι ιδιοκτήτες της επιχείρησης και μπορεί να είναι λίγοι ή και πάρα πολλοί. Οι Μέτοχοι μπορούν να πωλούν τις μετοχές τους ή από πρόσωπο σε πρόσωπο ή μέσω του χρηματιστηρίου (εταιρείες που οι μετοχές τους έχουν «μπει» στο χρηματιστήριο)

1. **ΔΙΟΙΚΗΤΙΚΟ ΣΥΜΒΟΥΛΙΟ (Δ.Σ.)**

Διορίζεται από τους μετόχους για να παίρνει (πιο εύκολα κ’ ευέλικτα) αποφάσεις για την συνολική πορεία της επιχείρησης.

Επικεφαλής είναι ο ΠΡΟΕΔΡΟΣ του Δ. Συμβουλίου. Εκλέγεται από το Δ.Σ. και είναι υπεύθυνος για τον συντονισμό των εργασιών του Δ.Σ.

Το Δ.Σ. εκλέγει και τον «Διευθύνοντα Σύμβουλο» ο οποίος ασκεί την διοίκηση και την εκπροσώπηση της εταιρείας. Ο Πρόεδρος και ο Διευθύνων Σύμβουλος μπορεί να είναι συχνά το ίδιο πρόσωπο, ενώ μπορεί να οριστούν περισσότεροι από ένας Διευθύνοντες Σύμβουλοι. Το ανώτατο όργανο της Α.Ε. είναι η Γενική Συνέλευση (Γ.Σ.), την οποία απαρτίζουν οι μέτοχοι, και στην οποία λαμβάνονται όλες οι μεγάλες αποφάσεις. Οι συνελεύσεις είναι έκτακτες και τακτικές.

**ΣΥΝΟΠΤΙΚΗ ΠΑΡΟΥΣΙΑΣΗ ΤΩΝ ΚΑΘΗΚΟΝΤΩΝ ΤΩΝ ΔΙΕΥΘΥΝΤΩΝ**

|  |
| --- |
| * 1. **ΓΕΝΙΚΟΣ ΔΙΕΥΘΥΝΤΗΣ :**

Ο βασικός ρόλος είναι να συντονίζει μαζί με τον καθηγητή την όλη λειτουργία της **εικονικής εταιρίας**. Θα πρέπει δε να φέρει σε πέρας την ολοκλήρωση της γραπτής ομαδικής εργασίας και την παρουσίαση της.**ΔΡΑΣΤΗΡΙΟΤΗΤΕΣ :**1. ΘΑ ΦΕΡΕΙ **ΓΡΑΠΤΟ ΥΛΙΚΟ**, ΦΩΤΟΓΡΑΦΙΚΟ ΚΑΙ ΟΧΙ ΜΟΝΟ ΓΙΑ ΤΗΝ ΒΙΟΜΗΧΑΝΙΑ ΠΟΥ ΕΠΙΛΕΞΑΤΕ ΣΑΝ ΟΜΑΔΑ (ΕΓΚΑΤΑΣΤΑΣΕΙΣ, ΠΡΟΪΟΝΤΑ, ΑΝΘΡΩΠΙΝΟ ΔΥΝΑΜΙΚΟ, ΙΣΤΟΡΙΚΟ Κ.Τ.Λ)
2. **ΣΤΟΧΟΙ** ΤΜΗΜΑΤΟΣ ΓΕΝΙΚΗΣ ΔΙΕΥΘΥΝΣΗΣ
3. ΜΗΝΙΑΙΟ **ΧΡΟΝΟΔΙΑΓΡΑΜΜΑ** ΣΥΝΑΝΤΗΣΕΩΝ ΜΕ Δ/ΝΤΕΣ ΤΜΗΜΑΤΩΝ
4. ΠΑΡΟΥΣΙΑΖΕΙ **ΕΚΘΕΣΗ ΠΡΟΟΔΟΥ** ΤΜΗΜΑΤΩΝ ΕΠΙΧΕΙΡΗΣΗΣ
5. ΣΥΝΤΟΝΙΖΕΙ ΤΑ ΤΜΗΜΑΤΑ ΤΗΣ ΒΙΟΜΗΧΑΝΙΑΣ ΚΑΙ ΑΝΑΖΗΤΑ ΤΙΣ **ΠΡΟΤΑΣΕΙΣ ΤΩΝ ΔΙΕΥΘΥΝΤΩΝ**.

ΕΓΚΡΙΝΕΙ ΜΕ ΤΥΧΟΝ **ΒΕΛΤΙΩΣΕΙΣ ΤΙΣ ΕΙΣΗΓΗΤΙΚΕΣ ΠΡΟΤΑΣΕΩΝ** ΚΑΘΕ ΤΜΗΜΑΤΟΣ.Αφού επεξεργαστεί τις προτάσεις τους θα θέσει στόχους σε κάθε τμήμα π.χ. αύξηση του κέρδους κατά 5%. Παράλληλα θα προτείνει τρόπους για την υλοποίηση των στόχων που έθεσε1. **ΜΕΛΛΟΝΤΙΚΑ ΣΧΕΔΙΑ** ΤΗΣ ΕΠΙΧΕΙΡΗΣΗΣ (Σύνταξη εγγράφου με θέμα τα μελλοντικά σχέδια της Επ/σης)
2. Η **ΠΟΛΙΤΙΚΗ** ΤΗΣ ΕΤΑΙΡΕΙΑΣ
3. **ΟΡΑΜΑ** ΚΑΙ **ΑΞΙΕΣ.**
4. **ΕΝΗΜΕΡΩΣΗ** Δ/ΝΤΩΝ ΤΜΗΜΑΤΩΝ ΓΙΑ **ΑΠΟΦΑΣΕΙΣ Δ.Σ.** ΕΠΙΧΕΙΡΗΣΗΣ
5. ΘΑ ΓΡΑΨΕΙ ΤΗΝ **ΛΙΣΤΑ** ΤΩΝ Δ/ΝΤΩΝ-ΤΡΙΩΝ ΚΑΙ ΟΛΟΙ (ΠΕΡΙΛΗΠΤΙΚΑ) ΘΑ ΦΕΡΟΥΝ ΓΡΑΠΤΗ ΕΡΓΑΣΙΑ ΓΙΑ ΤΑ ΚΑΘΗΚΟΝΤΑ-ΥΠΟΧΡΕΩΣΕΙΣ ΚΑΘΕ Δ/ΝΤΗ ΤΗΣ ΕΙΚΟΝΙΚΗΣ ΣΑΣ ΒΙΟΜΗΧΑΝΙΑΣ.
6. ΘΑ ΟΡΓΑΝΩΣΕΙ ΤΟΥΣ ΑΛΛΟΥΣ ΣΥΜΜΑΘΗΤΕΣ ΣΑΣ ΩΣΤΕ ΝΑ ΦΕΡΟΥΝ ΜΕΧΡΙ …………………ΤΙΣ ΕΡΓΑΣΙΕΣ ΤΟΥΣ ΠΟΥ ΘΑ ΤΟΥΣ ΑΝΑΘΕΣΩ ΣΑΝ Δ/ΝΤΕΣ-ΤΡΙΕΣ.
7. ΘΑ ΕΠΙΜΕΛΗΘΕΙ ΣΕ ΣΥΝΕΡΓΑΣΙΑ ΜΕ ΤΟΥΣ ΑΛΛΟΥΣ Δ/ΝΤΕΣ ΤΗΝ ΠΑΡΑΔΟΣΗ ΤΗΣ ΤΕΛΙΚΗΣ ΟΜΑΔΙΚΗΣ ΕΡΓΑΣΙΑΣ
8. ΘΑ ΚΑΘΟΔΗΓΕΙ ΚΑΙ ΘΑ ΕΠΙΜΕΛΗΘΕΙ ΓΙΑ ΤΗΝ **ΚΑΤΑΣΚΕΥΗ ΤΗΣ ΜΑΚΕΤΑΣ** ΤΗΣ ΕΠΙΛΕΓΜΕΝΗΣ ΒΙΟΜΗΧΑΝΙΑΣ. Καθορίζει το χρονοδιάγραμμα για την κατασκευή της μακέτας
9. ΤΕΛΙΚΑ **ΑΞΙΟΛΟΓΕΙ** ΤΙΣ ΔΡΑΣΤΗΡΙΟΤΗΤΕΣ ΚΑΘΕ ΤΜΗΜΑΤΟΣ
 |
|

|  |
| --- |
| * 1. **ΔΙΕΥΘΥΝΤΗΣ ΣΧΕΔΙΑΔΗΣ ΠΡΟΪΟΝΤΩΝ :**
 |
| .    Γραπτή εργασία για τα καθήκοντα-υποχρεώσεις κάθε Δ/ντή της εικονικής σας Βιομηχανίας (βλέπε το βιβλίο της τεχνολογίας 40-70 σελίδα ή internet).***ΔΡ ΔΡΑΣΤΗΡΙΟΤΗΤΕΣ :*****1. ΣΤΟΧΟΙ ΤΜΗΜΑΤΟΣ****2. ΠΕΡΙΓΡΑΦΗ ΤΩΝ ΚΤΙΡΙΑΚΩΝ ΕΓΚΑΤΑΣΤΑΣΕΩΝ ΤΗΣ ΕΠΙΧΕΙΡΗΣΗΣ ( ΘΕΣΗ - ΧΩΡΟΙ )** **3.** ΦΤΙΑΧΝΕΙ ΤΑ ΠΡΟΪΟΝΤΑ Ή ΤΗ ΣΥΣΚΕΥΑΣΙΑ ΤΟΥΣ ΣΕ ΣΥΝΕΡΓΑΣΙΑ ΜΕ ΤΟΝ ΔΙΕΥΘΥΝΤΗ ΠΑΡΑΓΩΓΗΣ π.χ. με χαρτόνι ζωγραφισμένο**4.** ΚΑΤΑΣΚΕΥΑΖΕΙ **ΔΕΙΓΜΑΤΑ ΤΩΝ ΠΡΟΪΟΝΤΩΝ****5. ΕΠΑΝΑΣΧΕΔΙΑΣΜΟΣ ΠΡΟΪΟΝΤΩΝ** **6. ΣΧΕΔΙΑΣΗ ΚΑΙ ΥΛΙΚΑ ΝΕΟΥ ΠΡΟΪΟΝΤΟΣ.** Να προτείνεις το σχεδιασμό ενός τουλάχιστον νέου προϊόντος, να περιγράψεις τα χαρακτηριστικά του π.χ. διαστάσεις, υλικά κατασκευής, σε ποια ηλικία απευθύνονται, προτείνει περιτυλίγματα- συσκευασία κλπ. και να το σχεδιάσεις**7. ΚΑΤΑΣΚΕΥΗ ΔΕΙΓΜΑΤΩΝ ΝΕΩΝ ΠΡΟΪΟΝΤΩΝ****8. ΣΧΕΔΙΑΣΗ ΝΕΩΝ ΕΓΚΑΤΑΣΤΑΣΕΩΝ ΕΠΙΧΕΙΡΗΣΗΣ.** Σχεδιάζεις τη μακέτα της βιομηχανίας. Μπορεί να αντιγράψει μια πραγματική βιομηχανία μέσα από το Google Earth. Οδηγίες βρίσκονται στον ακόλουθο σύνδεσμο: <http://photodentro.edu.gr/lor/handle/8521/1227?locale=el>. **9.** ΝΑ ΣΥΝΤΑΞΕΙΣ ΤΟ ΔΙΚΟ ΣΟΥ **ΒΙΟΓΡΑΦΙΚΟ** ΣΑΝ ΝΑ ΠΡΟΚΕΙΤΑΙ ΝΑ ΤΟ ΣΤΕΙΛΕΙΣ ΣΤΗΝ ΕΙΚΟΝΙΚΗ ΕΤΑΙΡΙΑ ΜΑΣ. ΤΑ ΣΤΟΙΧΕΙΑ ΣΟΥ ΘΑ ΕΙΝΑΙ ΠΡΑΓΜΑΤΙΚΑ ΤΟΥΛΑΧΙΣΤΟΝ ΩΣ ΠΡΟΣ ΤΟ ΟΝΟΜΑ ΣΟΥ  |

**10**. ΝΑ ΕΠΙΛΕΞΕΙΣ ΕΝΑ **ΘΕΜΑ** ΠΟΥ ΑΦΟΡΑ ΤΟΝ ΡΟΛΟ ΣΟΥ ΚΑΙ ΣΕ 15 ΣΕΙΡΕΣ. ΝΑ ΤΟΑΝΑΠΤΥΞΕΙΣ ΜΕ ΤΗΝ ΜΟΡΦΗ ΤΗΣ ΕΣΩΤΕΡΙΚΗΣ ΑΛΛΗΛΟΓΡΑΦΙΑΣ |
|  |
| 1. **ΔΙΕΥΘΥΝΤΗΣ ΠΑΡΑΓΩΓΗΣ :**

ΓραΓραπτή εργασία για τα καθήκοντα-υποχρεώσεις κάθε δ/ντη της εικονικής σας βιομηχανίας (βλέπε το βιβλίο της τεχνολογίας 40-70 σελίδα η internet).***ΔΡΑΣΤΗΡΙΟΤΗΤΕΣ* :** **1.** ΣΤΟΧΟΙ ΤΟΥ ΤΜΗΜΑΤΟΣ**2.** ΠΑΡΟΥΣΙΑΣΗ **ΔΙΑΓΡΑΜΜΑΤΟΣ ΦΑΣΕΩΝ ΠΑΡΑΓΩΓΗΣ (Γραμμές παραγωγής.** Καλό είναι να υπάρχουν και εικόνες με τα μηχανήματα που χρησιμοποιούνται σε κάθε στάδιο της παραγωγής**)****3.** ΠΡΟΤΑΣΕΙΣ ΓΙΑ ΕΙΣΑΓΩΓΗ **ΝΕΩΝ ΤΕΧΝΟΛΟΓΙΩΝ** ΣΤΗΝ ΠΑΡΑΓΩΓΗ ώστε να βελτιωθεί το πρόγραμμα παραγωγής**4.** ΤΑ **ΣΥΣΤΑΤΙΚΑ** ΤΟΥ ΠΡΟIONTOΣ  **- ΕΙΔΗ** ΤΟΥ ΠΡΟIONTOΣ (Φτιάχνει τα προϊόντα ή τη συσκευασία τους σε συνεργασία με τον Μηχανικό σχεδιασμού προϊόντος π.χ. με χαρτόνι ζωγραφισμένο)**6.** Η ΔΙΑΣΦΑΛΙΣΗ ΤΗΣ **ΠΟΙΟΤΗΤΑΣ** ΜΑΣ |  |

**7. ΕΞΟΠΛΙΣΜΟΣ** (Βρίσκει πληροφορίες για τον μηχανολογικό εξοπλισμό που διαθέτει η βιομηχανία.Εκθέτει το πλάνο αξιολόγησης του εξοπλισμού (συντήρηση-αντικατάσταση))

**8.** ΝΑ ΣΥΝΤΑΞΕΙΣ ΤΟ ΔΙΚΟ ΣΟΥ **ΒΙΟΓΡΑΦΙΚΟ** ΣΑΝ ΝΑ ΠΡΟΚΕΙΤΑΙ ΝΑ ΤΟ ΣΤΕΙΛΕΙΣ ΣΤΗΝ ΕΙΚΟΝΙΚΗ ΕΤΑΙΡΙΑ ΜΑΣ. ΤΑ ΣΤΟΙΧΕΙΑ ΣΟΥ ΘΑ ΕΙΝΑΙ ΠΡΑΓΜΑΤΙΚΑ ΤΟΥΛΑΧΙΣΤΟΝ ΩΣ ΠΡΟΣ ΤΟ ΟΝΟΜΑ ΣΟΥ

**9.** ΝΑ ΕΠΙΛΕΞΕΙΣ ΕΝΑ **ΘΕΜΑ** ΠΟΥ ΑΦΟΡΑ ΤΟΝ ΡΟΛΟ ΣΟΥ ΚΑΙ ΣΕ 15 ΣΕΙΡΕΣ ΝΑ ΤΟ ΑΝΑΠΤΥΞΕΙΣ ΜΕ ΤΗΝ ΜΟΡΦΗ ΤΗΣ **ΕΣΩΤΕΡΙΚΗΣ ΑΛΛΗΛΟΓΡΑΦΙΑΣ**

1. **ΔΙΕΥΘΥΝΤΗΣ ΈΡΕΥΝΑΣ - ΑΝΑΠΤΥΞΗΣ :**

 Γραπτή εργασία για τα καθήκοντα-υποχρεώσεις κάθε Δ/ντή της εικονικής σας Βιομηχανίας (βλέπε το βιβλίο της τεχνολογίας 40-70 σελίδα ή internet).

 ***ΔΡΑΣΤΗΡΙΟΤΗΤΕΣ:***

1. **ΣΤΟΧΟΙ ΤΜΗΜΑΤΟΣ**
2. ΝΑ ΒΡΕΙΣ ΚΑΙ ΝΑ ΠΑΡΟΥΣΙΑΣΕΙΣ  **ΕΡΕΥΝΕΣ** ΜΕΣΩ INTERNET, ΠΕΡΙΟΔΙΚΩΝ, ΕΦΗΜΕΡΙΔΩΝ ΠΟΥ ΑΣΧΟΛΟΥΝΤΑΙ ΜΕ ΘΕΜΑΤΑ ΤΗΣ ΒΙΟΜΗΧΑΝΙΑΣ ΠΟΥ ΕΠΕΛΕΞΕΣ Π.Χ. ΠΡΟΪΟΝΤΑ, ΠΟΙΟΤΗΤΑ, ΤΥΠΟΠΟΙΗΣΗ Κ.Τ.Λ ΚΑΙ ΝΑ ΠΡΟΤΕΙΝΕΙΣ ΝΕΕΣ ΕΡΕΥΝΕΣ
3. ΑΝΑΖΗΤΕΙΣ **ΕΡΕΥΝΕΣ ΣΧΕΤΙΚΕΣ ΜΕ ΤΙΣ ΕΠΙΠΤΩΣΕΙΣ ΤΗΣ ΒΙΟΜΗΧΑΝΙΑΣ ΣΤΟ ΠΕΡΙΒΑΛΛΟΝ**. ΠΑΡΟΥΣΙΑΖΕΙΣ ΤΑ ΠΡΟΒΛΗΜΑΤΑ ΠΟΥ ΔΗΜΙΟΥΡΓΕΙ ΣΤΟ ΠΕΡΙΒΑΛΛΟΝ Η ΒΙΟΜΗΧΑΝΙΑ ΜΕ ΤΑ ΑΠΟΒΛΗΤΑ ΚΑΘΩΣ ΚΑΙ ΤΟΥΣ ΤΡΟΠΟΥΣ ΠΟΥ ΜΠΟΡΟΥΝ ΝΑ ΠΕΡΙΟΡΙΣΤΟΥΝ ΟΙ ΑΡΝΗΤΙΚΕΣ ΕΠΙΠΤΩΣΕΙΣ, ΣΤΟΧΕΥΟΝΤΑΣ ΣΤΗΝ ΠΡΑΣΙΝΗ ΒΙΟΜΗΧΑΝΙΑ
4. ΣΧΕΔΙΑΖΕΙΣ ΜΙΑ **ΕΡΕΥΝΑ ΠΑΝΩ ΣΕ ΕΝΑ ΠΡΟΪΟΝ ΤΗΣ ΒΙΟΜΗΧΑΝΙΑΣ** ΜΕ ΣΚΟΠΟ ΤΗΝ ΤΡΟΠΟΠΟΙΗΣΗ - ΒΕΛΤΙΩΣΗ ΤΟΥ. **ΠΧ** ΑΝ Η ΟΜΑΔΑ ΜΕΛΕΤΑ ΜΙΑ ΣΟΚΟΛΑΤΟΒΙΟΜΗΧΑΝΙΑ, ΕΤΟΙΜΑΖΕΙ ΤΡΕΙΣ ΣΟΚΟΛΑΤΕΣ ΜΕ ΔΙΑΦΟΡΕΤΙΚΕΣ ΠΟΣΟΤΗΤΕΣ ΦΟΥΝΤΟΥΚΙΩΝ. ΣΤΗ ΣΥΝΕΧΕΙΑ ΔΟΚΙΜΑΖΟΝΤΑΙ ΣΤΗΝ ΤΑΞΗ ΚΑΙ ΑΠΟΦΑΣΙΖΕΤΑΙ ΠΙΑ ΑΠΟ ΤΙΣ ΣΥΝΤΑΓΕΣ ΕΙΝΑΙ Η ΚΑΛΥΤΕΡΗ
5. ΠΡΟΤΕΙΝΕΙΣ **ΤΑ ΥΛΙΚΑ ΓΙΑ ΤΗΝ ΚΑΤΑΣΚΕΥΗ ΤΗΣ ΜΑΚΕΤΑΣ** ΚΑΙ ΑΙΤΙΟΛΟΓΗΣΕΙ ΤΗΝ ΕΠΙΛΟΓΗ ΤΟΥΣ
6. ΝΑ ΣΥΝΤΑΞΕΙΣ ΤΟ ΔΙΚΟ ΣΟΥ **ΒΙΟΓΡΑΦΙΚΟ** ΣΑΝ ΝΑ ΠΡΟΚΕΙΤΑΙ ΝΑ ΤΟ ΣΤΕΙΛΕΙΣ ΣΤΗΝ ΕΙΚΟΝΙΚΗ ΕΤΑΙΡΙΑ ΜΑΣ. ΤΑ ΣΤΟΙΧΕΙΑ ΣΟΥ ΘΑ ΕΙΝΑΙ ΠΡΑΓΜΑΤΙΚΑ ΤΟΥΛΑΧΙΣΤΟΝ ΩΣ ΠΡΟΣ ΤΟ ΟΝΟΜΑ ΣΟΥ
7. ΝΑ ΕΠΙΛΕΞΕΙΣ ΕΝΑ **ΘΕΜΑ** ΠΟΥ ΑΦΟΡΑ ΤΟΝ ΡΟΛΟ ΣΟΥ ΚΑΙ ΣΕ 15 ΣΕΙΡΕΣ ΝΑ ΤΟ ΑΝΑΠΤΥΞΕΙΣ ΜΕ ΤΗΝ ΜΟΡΦΗ ΤΗΣ ΕΣΩΤΕΡΙΚΗΣ ΑΛΛΗΛΟΓΡΑΦΙΑΣ

|  |
| --- |
| 1. **ΔΙΕΥΘΥΝΤΗΣ ΠΡΟΜΗΘΕΙΩΝ :**

Γραπτή εργασία για τα καθήκοντα-υποχρεώσεις κάθε Δ/ντή της εικονικής σας Βιομηχανίας (βλέπε το βιβλίο της τεχνολογίας 40-70 σελίδα ή internet). |
|  |
|  |
| ***ΔΡΑΣΤΗΡΙΟΤΗΤΕΣ*** |

1. **ΣΤΟΧΟΙ** ΤΟΥ ΤΜΗΜΑΤΟΣ
2. ΠΑΡΟΥΣΙΑΣΗ **ΒΑΣΙΚΩΝ ΠΡΩΤΩΝ ΥΛΩΝ ΚΑΙ ΒΟΗΘΗΤΙΚΩΝ** ( ΠΟΙΟΤΗΤΑ, ΕΙΔΗ, ΤΡΟΠΟΙ ΑΠΟΘΗΚΕΥΣΗΣ Κ.Τ.Λ. ) , που χρειάζεται η βιομηχανία για την παραγωγή των προϊόντων της.
3. ΣΥΝΤΑΣΣΕΙ ΚΑΤΑΛΟΓΟ ΜΕ ΤΑ **ΚΡΙΤΗΡΙΑ ΕΠΙΛΟΓΗΣ ΤΩΝ ΠΡΩΤΩΝ ΥΛΩΝ** ΤΗΣ ΕΠΙΧΕΙΡΗΣΗΣ
4. ΕΙΣΗΓΕΙΤΑΙ ΓΙΑ ΤΗΝ ΕΠΙΛΟΓΗ ΟΛΩΝ ΤΩΝ ΠΡΟΜΗΘΕΙΩΝ
5. ΥΠΟΔΕΙΚΝΥΕΙ ΕΝΑ ΣΥΣΤΗΜΑ ΠΡΟΩΘΗΣΗΣ ΤΩΝ ΠΡΟΜΗΘΕΙΩΝ ΣΤΑ ΔΙΑΦΟΡΑ ΤΜΗΜΑΤΑ.
6. ΔΙΑΧΕΙΡΙΖΕΤΑΙ ΤΙΣ ΠΟΣΟΤΗΤΕΣ ΤΩΝ ΑΠΟΘΕΜΑΤΩΝ ( STOCK )
7. ΣΥΝΤΑΣΣΕΙ **ΚΑΤΑΛΟΓΟ ΜΕ ΤΙΣ ΠΑΡΑΓΓΕΛΙΕΣ** ΤΩΝ ΔΙΕΥΘΥΝΤΩΝ ΤΩΝ ΤΜΗΜΑΤΩΝ ΤΗΣ ΒΙΟΜΗΧΑΝΙΑΣ ΣΟΥ.
8. ΝΑ ΜΑΣ ΠΑΡΟΥΣΙΑΣΕΙΣ ΕΝΑ **ΔΕΛΤΙΟ ΠΑΡΑΓΓΕΛΙΩΝ**
9. **ΠΟΙΟΤΙΚΑ ΧΑΡΑΚΤΗΡΙΣΤΙΚΑ** ΤΟΥ ΠΡΟΪΟΝΤΟΣ
10. **ΑΠΟΘΗΚΕΥΣΗ** ΚΑΙ **ΔΙΑΤΗΡΗΣΗ** ΤΟΥ ΠΡΟΪΟΝΤΟΣ
11. ΝΑ ΣΥΝΤΑΞΕΙΣ ΜΙΑ **ΕΠΙΣΤΟΛΗ** ΠΡΟΣ ΠΡΟΜΗΘΕΥΤΕΣ ΓΙΑ ΑΝΑΖΗΤΗΣΗ ΠΡΟΪΟΝΤΩΝ ΠΟΥ ΘΑ ΧΡΕΙΑΖΟΤΑΝ Η ΕΙΚΟΝΙΚΗ ΕΠΙΧΕΙΡΗΣΗ ΜΑΣ
12. ΕΤΟΙΜΑΖΕΙΣ **ΜΙΑ ΛΙΣΤΑ ΜΕ ΤΑ ΥΛΙΚΑ ΠΟΥ ΧΡΕΙΑΖΟΝΤΑΙ ΓΙΑ ΤΗΝ ΚΑΤΑΣΚΕΥΗ ΤΗΣ ΜΑΚΕΤΑΣ**. ΕΛΕΓΧΕΙΣ ΠΟΙΑ ΑΠΟ ΑΥΤΑ ΥΠΑΡΧΟΥΝ ΣΤΟ ΕΡΓΑΣΤΗΡΙΟ ΚΑΙ ΑΝ ΕΠΑΡΚΟΥΝ ΚΑΙ ΣΤΗ ΣΥΝΕΧΕΙΑ ΚΑΝΕΙΣ ΕΡΕΥΝΑ ΑΓΟΡΑΣ ΣΤΑ ΜΑΓΑΖΙΑ ΤΗΣ ΑΘΗΝΑΣ ΓΙΑ ΝΑ ΒΡΕΙΣ ΤΙΣ ΟΙΚΟΝΟΜΙΚΟΤΕΡΕΣ ΤΙΜΕΣ ΤΟΥΣ
13. ΝΑ ΣΥΝΤΑΞΕΙΣ ΤΟ ΔΙΚΟ ΣΟΥ **ΒΙΟΓΡΑΦΙΚΟ** ΣΑΝ ΝΑ ΠΡΟΚΕΙΤΑΙ ΝΑ ΤΟ ΣΤΕΙΛΕΙΣ ΣΤΗΝ ΕΙΚΟΝΙΚΗ ΕΤΑΙΡΙΑ ΜΑΣ. ΤΑ ΣΤΟΙΧΕΙΑ ΣΟΥ ΘΑ ΕΙΝΑΙ ΠΡΑΓΜΑΤΙΚΑ ΤΟΥΛΑΧΙΣΤΟΝ ΩΣ ΠΡΟΣ ΤΟ ΟΝΟΜΑ ΣΟΥ
14. ΝΑ ΕΠΙΛΕΞΕΙΣ ΕΝΑ **ΘΕΜΑ** ΠΟΥ ΑΦΟΡΑ ΤΟΝ ΡΟΛΟ ΣΟΥ ΚΑΙ ΣΕ 15 ΣΕΙΡΕΣ ΝΑ ΤΟ ΑΝΑΠΤΥΞΕΙΣ ΜΕ ΤΗΝ ΜΟΡΦΗ ΤΗΣ ΕΣΩΤΕΡΙΚΗΣ ΑΛΛΗΛΟΓΡΑΦΙΑΣ
15. **ΔΙΕΥΘΥΝΤΗΣ ΠΟΙΟΤΙΚΟΥ ΕΛΕΓΧΟΥ :**

Γραπτή εργασία για τα καθήκοντα-υποχρεώσεις κάθε Δ/ντή της εικονικής σας Βιομηχανίας (βλέπε το βιβλίο της τεχνολογίας 40-70 σελίδα ή internet).

 ***ΔΡΑΣΤΗΡΙΟΤΗΤΕΣ:***

1. **ΣΤΟΧΟΙ ΤΜΗΜΑΤΟΣ**
2. ΚΑΤΑΓΡΑΦΕΙ ΣΕ **ΠΙΝΑΚΑ** ΣΕ ΣΥΝΕΡΓΑΣΙΑ ΜΕ ΤΟΝ ΔΙΕΥΘΥΝΤΗ ΠΡΟΜΗΘΕΙΩΝ ΤΙΣ ΠΡΟΔΙΑΓΡΑΦΕΣ ΠΟΥ ΠΡΕΠΕΙ ΝΑ ΕΧΟΥΝ ΤΑ ΥΛΙΚΑ ΠΟΥ ΧΡΗΣΙΜΟΠΟΙΕΙ Η ΒΙΟΜΗΧΑΝΙΑ ΚΑΙ ΜΕ ΠΟΙΟΥΣ ΤΡΟΠΟΥΣ ΘΑ ΓΙΝΕΤΑΙ Ο ΕΛΕΓΧΟΣ ΤΗΣ ΠΟΙΟΤΗΤΑΣ ΤΩΝ ΠΡΟΪΟΝΤΩΝ. **Π.χ.**

|  |  |  |  |  |  |
| --- | --- | --- | --- | --- | --- |
|  | Υλικά | Λιποπεριεκτικότητα % | Πρωτείνες % | Υδατάνθρακες % | Θερμίδες ανά 100γρ |
| 1 | Γάλα |  |  |  |  |
| 2 | Κακάο |  |  |  |  |
| 3 |  |  |  |  |  |
| 4 |  |  |  |  |  |

1. ΕΡΓΑΣΙΑ ΓΙΑ ΤΗΝ **ΤΥΠΟΠΟΙΗΣΗ - ΠΙΣΤΟΠΟΙΗΣΗ** ΤΩΝ ΠΡΟΪΟΝΤΩΝ ΜΕ ΕΛΛΗΝΙΚΑ ΣΗΜΑΤΑ ΣΥΜΜΟΡΦΩΣΗΣ π.χ. **ΕΛ.Ο.Τ.**
2. ΝΑ ΜΑΣ ΠΑΡΟΥΣΙΑΣΕΙΣ ΠΛΗΡΟΦΟΡΙΕΣ ΓΙΑ ΤΟΝ **ΕΛ.Ο.Τ**. ( ΕΛΛΗΝΙΚΟΣ ΟΡΓΑΝΙΣΜΟΣ ΤΥΠΟΠΟΙΗΣΗΣ)
3. ΒΡΙΣΚΕΙ ΠΛΗΡΟΦΟΡΙΕΣ ΓΙΑ ΤΟΝ **ISO** ΚΑΙ ΚΑΝΕΙ ΜΙΑ ΠΑΡΟΥΣΙΑΣΗ ΤΩΝ ΘΕΜΕΛΙΩΔΩΝ ΑΡΧΩΝ ΤΗΣ ΤΥΠΟΠΟΙΗΣΗΣ ΤΩΝ ΠΡΟΪΟΝΤΩΝ
4. ΠΡΟΒΑΛΕΙ **ΤΑ ΠΛΕΟΝΕΚΤΗΜΑΤΑ** ΤΗΣ ΕΦΑΡΜΟΓΗΣ ΤΩΝ ΣΥΣΤΗΜΑΤΩΝ ΠΟΙΟΤΗΤΑΣ
5. Αναζητεί πληροφορίες για τα **πρόσθετα των τροφίμων** π.χ. Ε123, τις κατηγορίες τους, π.χ. Γαλακτοματοποιητές, σταθεροποιητές κλπ και να γράψει λίγα λόγια για τον λόγο που τα χρησιμοποιούμε, καθώς και τις βλαβερές επιπτώσεις τους στην υγεία του ανθρώπου. Στην συνέχεια αναζητεί 10 τρόφιμα από το σουπερ μάρκετ που να περιέχουν κάποια από τα πρόσθετα (αναψυκτικά, ενεργειακά ποτά, γλυκίσματα, καραμέλες, αλλαντικά, πατατάκια, σνακ κλπ.) και παρουσιάζει τα αποτελέσματα της έρευνας του
6. ΝΑ ΣΥΝΤΑΞΕΙΣ ΤΟ ΔΙΚΟ ΣΟΥ **ΒΙΟΓΡΑΦΙΚΟ** ΣΑΝ ΝΑ ΠΡΟΚΕΙΤΑΙ ΝΑ ΤΟ ΣΤΕΙΛΕΙΣ ΣΤΗΝ ΕΙΚΟΝΙΚΗ ΕΤΑΙΡΙΑ ΜΑΣ. ΤΑ ΣΤΟΙΧΕΙΑ ΣΟΥ ΘΑ ΕΙΝΑΙ ΠΡΑΓΜΑΤΙΚΑ ΤΟΥΛΑΧΙΣΤΟΝ ΩΣ ΠΡΟΣ ΤΟ ΟΝΟΜΑ ΣΟΥ
7. ΝΑ ΕΠΙΛΕΞΕΙΣ ΕΝΑ **ΘΕΜΑ** ΠΟΥ ΑΦΟΡΑ ΤΟΝ ΡΟΛΟ ΣΟΥ ΚΑΙ ΣΕ 15 ΣΕΙΡΕΣ ΝΑ ΤΟ ΑΝΑΠΤΥΞΕΙΣ ΜΕ ΤΗΝ ΜΟΡΦΗ ΤΗΣ ΕΣΩΤΕΡΙΚΗΣ ΑΛΛΗΛΟΓΡΑΦΙΑΣ

|  |
| --- |
| 1. **ΔΙΕΥΘΥΝΤΗΣ ΜΑΡΚΕΤΙΝΓΚ:**

1.    Γραπτή εργασία για τα καθήκοντα-υποχρεώσεις κάθε Δ/ντή της εικονικής σας Βιομηχανίας (βλέπε το βιβλίο της τεχνολογίας 40-70 σελίδα ή internet). |
| ***ΔΡΑΣΤΗΡΙΟΤΗΤΕΣ :*****1. ΣΤΟΧΟΙ ΤΜΗΜΑΤΟΣ****2.** ΝΑ ΣΥΝΤΑΞΕΙΣ ΕΝΑ **ΕΡΩΤΗΜΑΤΟΛΟΓΙΟ ( 10-15 ερωτήσεων )** ΤΟ ΟΠΟΙΟ ΘΑ ΜΟΙΡΑΣΕΙΣ ΓΙΑ ΝΑ ΣΥΜΠΛΗΡΩΣΟΥΝ ΟΙ ΣΥΜΜΑΘΗΤΕΣ ΣΟΥ, ΦΙΛΟΙ ΚΑΙ ΟΙ ΓΟΝΕΙΣ ΣΟΥ ΩΣΤΕ ΝΑ ΒΓΑΙΝΟΥΝ ΣΥΜΠΕΡΑΣΜΑΤΑ ΓΙΑ ΤΙΣ **ΕΠΙΘΥΜΙΕΣ** ΤΩΝ ΚΑΤΑΝΑΛΩΤΩΝ, ΤΙΣ **ΣΥΝΗΘΕΙΕΣ** ΤΟΥΣ ΚΑΙ ΓΕΝΙΚΑ ΤΙΣ **ΑΝΑΓΚΕΣ** ΤΟΥΣ ΣΕ ΣΧΕΣΗ ΜΕ ΤΑ ΠΡΟΪΟΝΤΑ ΤΗΣ ΕΠΙΛΕΓΜΕΝΗΣ ΒΙΟΜΗΧΑΝΙΑΣ. Ερμηνεύεις τα αποτελέσματα της έρευνας που έχει γίνει στο σχολείο ή στην τοπική κοινωνία με διαγράμματα και πίτες με την βοήθεια του PowerPoint**ΝΑ 3**. ΝΑ ΚΑΝΕΙΣ ΜΙΑ **ΕΡΕΥΝΑ ΑΝΤΑΓΩΝΙΣΜΟΥ** ΣΕ ΜΟΡΦΗ ΑΝΑΦΟΡΑΣ Ή ΠΙΝΑΚΩΝ. **ΔΗΛΑΔΗ** ΠΟΙΕΣ ΑΛΛΕΣ ΕΤΑΙΡΙΕΣ ΥΠΑΡΧΟΥΝ**;**  ΤΙ ΤΙΜΕΣ ΕΧΟΥΝ ΣΕ ΟΜΟΕΙΔΗ ΠΡΟΪΟΝΤΑ **;** ΠΑΡΑΤΗΡΗΣΕΙΣ ΣΕ ΣΧΕΣΗ ΜΕ ΤΗΝ ΣΥΣΚΕΥΑΣΙΑ ΤΩΝ ΠΡΟΪΟΝΤΩΝ ΤΟΥΣ, ΠΡΟΣΦΟΡΕΣ ΤΟΥΣ **Κ.Τ.Λ.****4.** ΠΑΡΟΥΣΙΑΖΕΙΣ ΤΙΣ **ΠΡΟΤΑΣΕΙΣ ΤΟΥ ΓΙΑ ΤΗΝ ΠΡΟΩΘΗΣΗ ΤΩΝ ΠΡΟΪΟΝΤΩΝ** ΤΗΣ ΕΤΑΙΡΙΑΣ * 1. ΣΥΝΤΑΞΗ ΕΝΟΣ **ΡΑΔΙΟΦΩΝΙΚΟΥ ΜΗΝΥΜΑΤΟΣ** Ή ΙΔΕΕΣ ΓΙΑ ΕΝΑ **ΤΗΛΕΟΠΤΙΚΟ ΣΠΟΤ** (ΔΙΑΦΗΜΙΣΗ).
	2. **ΠΡΟΤΑΣΕΙΣ**  ΓΙΑ **ΠΡΟΣΦΟΡΕΣ** ΤΟΥΛΑΧΙΣΤΟΝ **ΕΝΟΣ** ΠΡΟΪΟΝΤΟΣ.
	3. ΣΥΜΜΕΤΟΧΗ ΣΕ ΕΜΠΟΡΙΚΕΣ ΕΚΘΕΣΕΙΣ ΔΗΛΑΔΗ ΜΕ ΠΟΙΟ ΤΡΟΠΟ ΘΑ ΣΤΗΣΕΙΣ ΤΟ ΠΡΟΪΟΝ ΣΤΗΝ ΕΚΘΕΣΗ ΓΙΑ ΝΑ ΤΟ ΠΡΟΩΘΗΣΕΙΣ

**5. ΕΙΣΗΓΗΣΗ** ΓΙΑ ΕΠΙΛΟΓΗ ΔΙΑΦΗΜΙΣΤΙΚΟΥ ΠΡΟΓΡΑΜΜΑΤΟΣ με την δημιουργία διαφήμισης σε εφημερίδα, Ambient, τηλεοπτικό σποτ κλπ, ενός νέου προϊόντος μετά τα αποτελέσματα της έρευνας αγοράς π.χ.**6. ΠΑΡΟΥΣΙΑΣΗ** ΔΙΑΦΗΜΙΣΤΙΚΟΥ ΠΡΟΓΡΑΜΜΑΤΟΣ**7. ΜΕΣΑ ΚΑΙ ΧΡΟΝΟΔΙΑΓΡΑΜΜΑ** ΔΙΑΦΗΜΙΣΤΙΚΟΥ ΠΡΟΓΡΑΜΜΑΤΟΣ ΕΠΙΧΕΙΡΗΣΗΣ**8. ΠΙΝΑΚΑΣ ΠΡΟΒΛΕΨΕΩΝ ΠΩΛΗΣΕΩΝ** ΣΥΓΚΕΚΡΙΜΕΝΗΣΠΕΡΙΟΔΟΥ**9.** ΔΗΜΙΟΥΡΓΕΙΣ **ΕΝΑ ΠΡΟΓΡΑΜΜΑ ΕΚΠΑΙΔΕΥΣΗΣ** ΠΩΛΗΤΩΝ ΣΕ ΘΕΜΑΤΑ ΜΑΡΚΕΤΙΝΓΚ ΚΑΙ ΤΟ ΠΑΡΟΥΣΙΑΖΕΙΣ ΣΕ ΣΥΝΕΡΓΑΣΙΑ ΜΕ ΤΟΝ ΔΙΕΥΘΥΝΤΗ ΕΚΠΑΙΔΕΥΣΗΣ |

1. ΝΑ ΣΥΝΤΑΞΕΙΣ ΤΟ ΔΙΚΟ ΣΟΥ **ΒΙΟΓΡΑΦΙΚΟ** ΣΑΝ ΝΑ ΠΡΟΚΕΙΤΑΙ ΝΑ ΤΟ ΣΤΕΙΛΕΙΣ ΣΤΗΝ ΕΙΚΟΝΙΚΗ ΕΤΑΙΡΙΑ ΜΑΣ. ΤΑ ΣΤΟΙΧΕΙΑ ΣΟΥ ΘΑ ΕΙΝΑΙ ΠΡΑΓΜΑΤΙΚΑ ΤΟΥΛΑΧΙΣΤΟΝ ΩΣ ΠΡΟΣ ΤΟ ΟΝΟΜΑ ΣΟΥ
2. ΝΑ ΕΠΙΛΕΞΕΙΣ **ΕΝΑ ΘΕΜΑ** ΠΟΥ ΘΑ ΑΦΟΡΑ ΤΟΝ ΡΟΛΟ ΣΟΥ ΚΑΙ ΣΕ 15 ΣΕΙΡΕΣ ΝΑ ΤΟ ΑΝΑΠΤΥΞΕΙΣ ΜΕ ΤΗΝ ΜΟΡΦΗ ΤΗΣ ΕΣΩΤΕΡΙΚΗΣ ΑΛΛΗΛΟΓΡΑΦΙΑΣ

**Εργαλεία προώθησης και προβολής των προϊόντων είναι  :**

|  |  |
| --- | --- |
| **Ομιλίες** | **Παρουσίαση πωλήσεων** |
| **Επιδείξεις** | **Διαγωνισμοί** |
| **Χορήγηση πριμ στους καλύτερους πωλητές** | **Δωρεάν δείγματα** |
| **Ειδικές τιμές** | **Κουπόνια εκπτώσεων** |
| **Σημεία πωλήσεων σε πολυσύχναστους χώρους** | **Κατάλογοι προϊόντων**  |
| **Τηλεοπτικές κινηματογραφικές διαφημίσεις** | **Εμπορικές εκθέσεις** |
| Κ**ατάλληλη συσκευασία** |  |

1. **ΔΙΕΥΘΥΝΤΗΣ ΟΙΚΟΝΟΜΙΚΩΝ**

 (Γραπτή εργασία για τα καθήκοντα-υποχρεώσεις κάθε Δ/ντή της εικονικής σας Βιομηχανίας (βλέπε το βιβλίο της τεχνολογίας 40-70 σελίδα ή internet).

***ΔΡΑΣΤΗΡΙΟΤΗΤΕΣ* :**

**1. ΣΤΟΧΟΙ** **ΤΜΗΜΑΤΟΣ**
**2.** ΣΥΝΤΑΞΗ  **ΚΑΤΑΣΤΑΤΙΚΟΥ** ΕΤΑΙΡΕΙΑΣ
**3.** **ΠΡΟΫΠΟΛΟΓΙΣΜΟΥΣ** ΠΩΛΗΣΕΩΝ ΤΡΙΜΗΝΩΝ
**4.** **ΤΙΜΟΚΑΤΑΛΟΓΟΣ** ΕΠΙΧΕΙΡΗΣΗΣ
**5.** **ΕΙΣΗΓΗΣΗ** ΓΙΑ ΤΡΟΠΟΥΣ ΜΕΙΩΣΗΣ ΚΟΣΤΟΥΣ ΠΑΡΑΓΩΓΗΣ
**6.** ΕΝΝΟΙΑ ΚΑΙ ΠΑΡΟΥΣΙΑΣΗ **ΙΣΟΛΟΓΙΣΜΟΥ**  ΕΠΙΧΕΙΡΗΣΗΣ

**7.** ΝΑ ΜΑΣ ΠΑΡΟΥΣΙΑΣΕΙΣ ΕΝΑ **ΔΕΛΤΙΟ ΑΠΟΣΤΟΛΗΣ - ΤΙΜΟΛΟΓΙΟ** ΚΑΙ ΝΑ ΠΛΗΡΟΦΟΡΗΣΕΙΣ ΤΟΥΣ ΣΥΜΜΑΘΗΤΕΣ ΣΟΥ ΠΩΣ ΜΠΟΡΕΙ ΝΑ ΣΥΜΠΛΗΡΩΘΕΙ

**8.** ΝΑ ΠΑΡΟΥΣΙΑΣΕΙΣ ΤΟ **ΣΥΣΤΗΜΑ ΠΛΗΡΩΜΗΣ** ΤΩΝ ΕΡΓΑΖΟΜΕΝΩΝ

1. ΠΡΟΫΠΟΛΟΓΙΖΕΙ ΤΟ **ΚΟΣΤΟΣ ΚΑΤΑΣΚΕΥΗΣ ΤΗΣ ΜΑΚΕΤΑΣ** ΣΕ ΣΥΝΕΡΓΑΣΙΑ ΜΕ ΤΟΝ ΔΙΕΥΘΥΝΤΗ ΠΡΟΜΗΘΕΙΩΝ
2. ΝΑ ΣΥΝΤΑΞΕΙΣ ΤΟ ΔΙΚΟ ΣΟΥ **ΒΙΟΓΡΑΦΙΚΟ** ΣΑΝ ΝΑ ΠΡΟΚΕΙΤΑΙ ΝΑ ΤΟ ΣΤΕΙΛΕΙΣ ΣΤΗΝ ΕΙΚΟΝΙΚΗ ΕΤΑΙΡΙΑ ΜΑΣ. ΤΑ ΣΤΟΙΧΕΙΑ ΣΟΥ ΘΑ ΕΙΝΑΙ ΠΡΑΓΜΑΤΙΚΑ ΤΟΥΛΑΧΙΣΤΟΝ ΩΣ ΠΡΟΣ ΤΟ ΟΝΟΜΑ ΣΟΥ
3. ΝΑ ΕΠΙΛΕΞΕΙΣ ΕΝΑ **ΘΕΜΑ** ΠΟΥ ΑΦΟΡΑ ΤΟΝ ΡΟΛΟ ΣΟΥ ΚΑΙ ΣΕ 15 ΣΕΙΡΕΣ ΝΑ ΤΟ ΑΝΑΠΤΥΞΕΙΣ ΜΕ ΤΗΝ ΜΟΡΦΗ ΤΗΣ ΕΣΩΤΕΡΙΚΗΣ ΑΛΛΗΛΟΓΡΑΦΙΑΣ
	* 1. **ΔΙΕΥΘΥΝΤΗΣ ΠΡΟΣΩΠΙΚΟΥ** :

Γραπτή εργασία για τα καθήκοντα-υποχρεώσεις κάθε Δ/ντή της εικονικής σας Βιομηχανίας (βλέπε το βιβλίο της τεχνολογίας 40-70 σελίδα ή internet).

***ΔΡΑΣΤΗΡΙΟΤΗΤΕΣ* :**

 **1**. **ΟΡΓΑΝΟΓΡΑΜΜΑ**  ΠΡΟΣΩΠΙΚΟΥ

 **2. ΣΤΟΧΟΙ** ΤΜΗΜΑΤΟΣ
 **3.**  ΝΑ ΣΧΕΔΙΑΣΕΙΣ **ΚΑΡΤΕΛΑ ΠΡΟΣΩΠΙΚΟΥ**, ΟΠΟΥ ΘΑ ΥΠΑΡΧΟΥΝ ΤΑ ΣΤΟΙΧΕΙΑ ΤΩΝ ΣΥΜΜΑΘΗΤΩΝ ΣΟΥ

 **4.** ΣΥΝΤΑΣΣΕΙ ΜΙΑ **ΚΑΤΑΣΤΑΣΗ** ΤΩΝ ΣΥΜΜΑΘΗΤΩΝ ΤΟΥ ΜΕ ΤΑ ΣΤΟΙΧΕΙΑ ΤΟΥΣ ΚΑΙ ΤΙΣ ΑΡΜΟΔΙΟΤΗΤΕΣ ΤΟΥΣ. ΣΥΓΚΕΚΡΙΜΕΝΑ ΓΡΑΦΕΙ ΓΙΑ ΚΑΘΕ ΜΑΘΗΤΗ ΤΟ ΌΝΟΜΑ, ΤΟ ΕΠΩΝΥΜΟ, ΤΗΝ ΟΙΚΟΓΕΝΕΙΑΚΗ ΚΑΤΑΣΤΑΣΗ, ΤΙΣ ΑΔΕΙΕΣ ΠΟΥ ΕΧΕΙ ΠΑΡΕΙ Ο ΚΑΘΕΝΑΣ (κανονική μέχρι 1 μήνα, οικογενειακή μέχρι 6 μέρες αναρρωτική μέχρι 1 μήνα, ειδική μέχρι 6 μέρες), ΤΗ ΘΕΣΗ ΤΟΥ ΣΤΗΝ ΕΤΑΙΡΙΑ, ΤΑ ΠΡΟΣΟΝΤΑ ΤΟΥ:

 ΠΤΥΧΙΟ , ΞΕΝΕΣ ΓΛΩΣΣΕΣ, ΧΡΟΝΙΑ ΥΠΗΡΕΣΙΑΣ

 **5. ΑΓΓΕΛΙΑ** ΠΡΟΣΛΗΨΗΣ NEOY ΣΤΕΛΕΧΟΥΣ ΕΠΙΧΕΙΡΗΣΗΣ

**6.** ΔΙΑΔΙΚΑΣΙΕΣ **ΠΡΟΣΛΗΨΗΣ** ΠΡΟΣΩΠΙΚΟΥ-Παρουσιάζει το βιογραφικό του νεοπροσληφθέντος
στελέχους

 **7.** **ΩΡΑΡΙΟ ΕΡΓΑΣΙΑΣ** ΚΑΙ **ΑΔΕΙΕΣ** ΕΡΓΑΖΟΜΕΝΩN

 **8. ΜΙΣΘΟΔΟΣΙΑ** ΕΡΓΑΖΟΜΕΝΩΝ

 **9.** ΚΑΘΟΡΙΖΕΙ ΜΑΖΙ ΜΕ ΤΟΝ ΓΕΝΙΚΟ ΔΙΕΥΘΥΝΤΗ **ΤΑ ΚΡΙΤΗΡΙΑ ΑΞΙΟΛΟΓΗΣΗΣ** ΚΑΙ ΤΑ **ΟΦΕΛΗ** (ΠΡΙΜ) **ΑΠΟΔΟΤΙΚΟΤΗΤΑΣ** ΓΙΑ ΚΑΘΕ ΣΥΜΜΑΘΗΤΗ, ΠΟΥ ΝΑ ΛΕΙΤΟΥΡΓΟΥΝ ΩΣ ΚΙΝΗΤΡΑ ΠΑΡΑΓΩΓΙΚΟΤΗΤΑΣ ΚΑΙ ΣΥΝΕΡΓΑΣΙΑΣ

 **10. ΑΙΤΙΕΣ ΑΠΟΛΥΣΗΣ** ΕΡΓΑΖΟΜΕΝΩΝ

 **11.** ΝΑ ΣΥΝΤΑΞΕΙΣ ΤΟ ΔΙΚΟ ΣΟΥ **ΒΙΟΓΡΑΦΙΚΟ** ΣΑΝ ΝΑ ΠΡΟΚΕΙΤΑΙ ΝΑ ΤΟ ΣΤΕΙΛΕΙΣ ΣΤΗΝ ΕΙΚΟΝΙΚΗ ΕΤΑΙΡΙΑ ΜΑΣ. ΤΑ ΣΤΟΙΧΕΙΑ ΣΟΥ ΘΑ ΕΙΝΑΙ ΠΡΑΓΜΑΤΙΚΑ ΤΟΥΛΑΧΙΣΤΟΝ ΩΣ ΠΡΟΣ ΤΟ ΟΝΟΜΑ ΣΟΥ

 **12.** ΝΑ ΕΠΙΛΕΞΕΙΣ ΕΝΑ **ΘΕΜΑ** ΠΟΥ ΑΦΟΡΑ ΤΟΝ ΡΟΛΟ ΣΟΥ ΚΑΙ ΣΕ 15 ΣΕΙΡΕΣ ΝΑ ΤΟ ΑΝΑΠΤΥΞΕΙΣ ΜΕ ΤΗΝ ΜΟΡΦΗ ΤΗΣ ΕΣΩΤΕΡΙΚΗΣ ΑΛΛΗΛΟΓΡΑΦΙΑΣ

* + 1. **ΔΙΕΥΘΥΝΤΗΣ ΑΣΦΑΛΕΙΑΣ ΚΑΙ ΥΓΙΕΙΝΗΣ** :

Γραπτή εργασία για τα καθήκοντα-υποχρεώσεις κάθε Δ/ντή της εικονικής σας Βιομηχανίας (βλέπε το βιβλίο της τεχνολογίας 40-70 σελίδα ή internet).

***ΔΡΑΣΤΗΡΙΟΤΗΤΕΣ* :**

1. **ΣΤΟΧΟΙ** ΤΜΗΜΑΤΟΣ
2. ΔΗΜΙΟΥΡΓΕΙ **ΚΑΤΑΣΤΑΣΗ** ΓΙΑ ΤΑ ΜΕΛΗ ΤΗΣ ΟΜΑΔΑΣ ΣΤΗΝ ΟΠΟΙΑ ΘΑ ΚΑΤΑΓΡΑΦΟΝΤΑΙ ΤΑ ΣΤΟΙΧΕΙΑ ΤΟΥ, ΤΑ ΑΤΥΧΗΜΑΤΑ ΤΟΥ, Η ΚΑΤΑΣΤΑΣΗ ΤΗΣ ΥΓΕΙΑΣ ΤΟΥ (ΕΞΕΤΑΣΕΙΣ) ΚΛΠ.
3. ΣΧΕΔΙΑΖΕΙ ΜΙΑ **ΑΦΙΣΑ** ΚΑΙ ΕΝΑ **ΦΥΛΛΑΔΙΟ** ΜΕ ΕΙΚΟΝΕΣ ΠΟΥ ΝΑ ΠΡΟΤΡΕΠΟΥΝ ΤΟΥΣ ΕΡΓΑΖΟΜΕΝΟΥΣ ΝΑ ΛΑΜΒΑΝΟΥΝ ΤΑ ΑΠΑΡΑΙΤΗΤΑ ΜΕΤΡΑ ΠΡΟΣΤΑΣΙΑΣ, Η ΝΑ ΤΟΥΣ ΠΡΟΕΙΔΟΠΟΙΟΥΝ ΓΙΑ ΠΙΘΑΝΟΥΣ ΚΙΝΔΥΝΟΥΣ ΣΤΟ ΧΩΡΟ ΤΗΣ ΒΙΟΜΗΧΑΝΙΑΣ
4. ΚΑΤΑΓΡΑΦΕΙ ΣΕ **ΗΜΕΡΟΛΟΓΙΟ ΤΑ ΑΤΥΧΗΜΑΤΑ ΚΑΙ ΤΙΣ ΥΠΟΔΕΙΞΕΙΣ ΤΟΥ** ΠΡΟΣ ΤΟΥΣ ΣΥΜΜΑΘΗΤΕΣ ΤΟΥ ΣΤΟ ΧΩΡΟ ΤΟΥ ΕΡΓΑΣΤΗΡΙΟΥ, ΤΙΣ **ΑΙΤΙΕΣ** ΠΟΥ ΣΥΝΕΒΑΛΑΝ ΣΤΗΝ ΠΡΟΚΛΗΣΗ ΤΩΝ ΑΤΥΧΗΜΑΤΩΝ, **ΠΡΟΤΑΣΕΙΣ** ΓΙΑ ΤΗΝ ΑΠΟΦΥΓΗ ΤΟΥΣ ΣΤΟ ΜΕΛΛΟΝ
5. ΚΑΤΑΓΡΑΦΕΙ **ΤΑ ΜΕΣΑ ΚΑΙ ΜΕΤΡΑ ΠΡΟΣΤΑΣΙΑΣ** ΤΩΝ ΕΡΓΑΖΟΜΕΝΩΝ ΣΤΗΝ ΕΠΙΧΕΙΡΗΣΗ
6. ΣΥΜΠΛΗΡΩΝΕΙ ΤΗ **ΛΙΣΤΑ ΤΩΝ ΑΠΑΡΑΙΤΗΤΩΝ ΙΑΤΡΙΚΩΝ ΕΞΕΤΑΣΕΩΝ** ΤΩΝ ΕΡΓΑΖΟΜΕΝΩΝ
7. ΕΚΤΙΜΑ ΤΟΥΣ **ΚΙΝΔΥΝΟΥΣ ΣΤΟ ΧΩΡΟ ΕΡΓΑΣΙΑΣ** ΤΗΣ ΕΤΑΙΡΕΙΑΣ. ΕΝΤΟΠΙΖΕΙ ΤΙΣ ΠΗΓΕΣ ΚΙΝΔΥΝΟΥ. ΠΡΟΣΔΙΟΡΙΣΕΙ ΠΟΙΟΣ ΜΠΟΡΕΙ ΝΑ ΚΙΝΔΥΝΕΥΕΙ. ΑΞΙΟΛΟΓΕΙ ΤΟΥΣ ΚΙΝΔΥΝΟΥΣ, ΔΙΑΠΙΣΤΩΝΕΙ ΑΝ ΟΙ ΥΠΑΡΧΟΥΣΕΣ ΠΡΟΦΥΛΑΞΕΙΣ ΕΙΝΑΙ ΕΠΑΡΚΕΙΣ Ή ΑΝ ΘΑ ΕΠΡΕΠΕ ΝΑ ΓΙΝΟΥΝ ΠΕΡΙΣΣΟΤΕΡΕΣ ΕΝΕΡΓΕΙΕΣ. ΑΝΑΦΕΡΕΙ ΤΑ ΜΕΤΡΑ ΠΟΥ ΠΡΕΠΕΙ ΝΑ ΠΑΡΕΙ. ΑΝΑΘΕΩΡΕΙ ΤΗΝ ΕΚΤΙΜΗΣΗ ΤΟΥ ΓΙΑ ΤΑ ΜΕΤΡΑ ΑΣΦΑΛΕΙΑΣ ΚΑΙ ΥΓΙΕΙΝΗΣ, ΑΝ ΕΙΝΑΙ ΑΠΑΡΑΙΤΗΤΟ
8. ΕΝΗΜΕΡΩΝΕΙ ΤΟ **ΠΡΟΣΩΠΙΚΟ ΓΙΑ ΘΕΜΑΤΑ ΑΣΦΑΛΕΙΑΣ**
9. ΕΤΟΙΜΑΖΕΙ **ΔΙΑΓΡΑΜΜΑ ΜΕ ΤΑ ΣΤΑΤΙΣΤΙΚΑ ΤΩΝ ΑΤΥΧΗΜΑΤΩΝ** ΤΗΣ ΤΕΛΕΥΤΑΙΑΣ ΠΕΝΤΑΕΤΙΑ
10. ΝΑ ΣΥΝΤΑΞΕΙΣ ΤΟ ΔΙΚΟ ΣΟΥ **ΒΙΟΓΡΑΦΙΚΟ** ΣΑΝ ΝΑ ΠΡΟΚΕΙΤΑΙ ΝΑ ΤΟ ΣΤΕΙΛΕΙΣ ΣΤΗΝ ΕΙΚΟΝΙΚΗ ΕΤΑΙΡΙΑ ΜΑΣ. ΤΑ ΣΤΟΙΧΕΙΑ ΣΟΥ ΘΑ ΕΙΝΑΙ ΠΡΑΓΜΑΤΙΚΑ ΤΟΥΛΑΧΙΣΤΟΝ ΩΣ ΠΡΟΣ ΤΟ ΟΝΟΜΑ ΣΟΥ
11. ΝΑ ΕΠΙΛΕΞΕΙΣ ΕΝΑ ΘΕΜΑ ΠΟΥ ΑΦΟΡΑ ΤΟΝ ΡΟΛΟ ΣΟΥ ΚΑΙ ΣΕ 15 ΣΕΙΡΕΣ ΝΑ ΤΟ ΑΝΑΠΤΥΞΕΙΣ ΜΕ ΤΗΝ ΜΟΡΦΗ ΤΗΣ ΕΣΩΤΕΡΙΚΗΣ ΑΛΛΗΛΟΓΡΑΦΙΑΣ

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| * + 1. **ΔΙΕΥΘΥΝΤΗΣ ΕΚΠΑΙΔΕΥΣΗΣ :**

Γραπτή εργασία για τα καθήκοντα-υποχρεώσεις κάθε Δ/ντή της εικονικής σας Βιομηχανίας (βλέπε το βιβλίο της τεχνολογίας 40-70 σελίδα ή internet).***ΔΡΑΣΤΗΡΙΟΤΗΤΕΣ :*****1.** **ΣΤΟΧΟΙ** ΤΟΥ ΤΜΗΜΑΤΟΣ**2. ΣΥΝΤΑΞΗ ΤΟΥ ΠΡΟΓΡΑΜΜΑΤΟΣ ΤΗΣ ΤΕΛΙΚΗΣ ΠΑΡΟΥΣΙΑΣΗΣ**. Θα ασχοληθεί με το να προγραμματίσει και να οργανώσει τις παρουσιάσεις των συμμαθητών του, ρωτώντας τους τι απαιτήσεις έχουν για την παρουσίαση τους π.χ. χρήση υπολογιστή – προτζέκτορα κλπ. Π.χ.

|  |  |  |  |
| --- | --- | --- | --- |
|  | Ομιλητής | Θέμα | Διάρκεια(λεπτά) |
| 1 | Πετρόπουλος Δημήτριος | Ο ρόλος του Γενικού Διευθυντή | 10  |
| 2 | Σταθόπουλος Γεώργιος | Ο ρόλος του Διευθυντή Μάρκετινγκ | 10  |
| 3 |  |  |  |

**3. ΣΗΜΑΣΙΑ ΚΑΙ ΠΛΕΟΝΕΚΤΗΜΑΤΑ ΤΗΣ ΕΚΠΑΙΔΕΥΣΗΣ** ΤΟΥ ΠΡΟΣΩΠΙΚΟΥ**4.** ΝΑ ΠΡΟΤΕΙΝΕΙΣ ΟΡΙΣΜΕΝΑ **ΘΕΜΑΤΑ** ΠΟΥ ΘΕΩΡΕΙΣ **ΣΗΜΑΝΤΙΚΑ ΓΙΑ ΤΗΝ ΕΚΠΑΙΔΕΥΣΗ ΤΟΥ ΠΡΟΣΩΠΙΚΟΥ** ΤΗΣ ΒΙΟΜΗΧΑΝΙΑ ΣΑΣ.**α.** ΣΧΕΣΕΙΣ ΕΡΓΑΖΟΜΕΝΩΝ ΚΑΙ ΔΙΟΙΚΗΣΗΣ **β**. ΜΕΘΟΔΟΥΣ ΑΞΙΟΛΟΓΗΣΗΣ ΤΟΥ ΠΡΟΣΩΠΙΚΟΥ κλπ**5.** ΝΑ ΚΑΝΕΙΣ ΜΙΑ **ΜΙΚΡΗ ΕΡΕΥΝΑ** (INTERNET) ΚΑΙ ΝΑ ΠΑΡΟΥΣΙΑΣΕΙΣ ΤΑ **ΕΠΙΔΟΤΟΥΜΕΝΑ** **ΣΕΜΙΝΑΡΙΑ** ΓΙΑ ΕΠΙΧΕΙΡΗΣΕΙΣ ΠΟΥ ΥΠΑΡΧΟΥΝ ΣΤΗ ΧΩΡΑ ΜΑΣ**6.** **ΠΡΟΓΡΑΜΜΑ ΗΜΕΡΙΔΑΣ** ΜΕ ΘΕΜΑ «ΠΡΟΟΠΤΙΚΕΣ  ΤΟΥ ΚΛΑΔΟΥ ΣΤΟΝ ΟΠΟΙΟ ΑΝΗΚΕΙ Η ΕΠΙΧΕΙΡΗΣΗ»**7.** ΝΑ ΣΥΝΤΑΞΕΙΣ ΤΟ ΔΙΚΟ ΣΟΥ **ΒΙΟΓΡΑΦΙΚΟ** ΣΑΝ ΝΑ ΠΡΟΚΕΙΤΑΙ ΝΑ ΤΟ ΣΤΕΙΛΕΙΣ ΣΤΗΝ ΕΙΚΟΝΙΚΗ ΕΤΑΙΡΙΑ ΜΑΣ. ΤΑ ΣΤΟΙΧΕΙΑ ΣΟΥ ΘΑ ΕΙΝΑΙ ΠΡΑΓΜΑΤΙΚΑ ΤΟΥΛΑΧΙΣΤΟΝ ΩΣ ΠΡΟΣ ΤΟ ΟΝΟΜΑ ΣΟΥ**8.** ΝΑ ΕΠΙΛΕΞΕΙΣ ΕΝΑ **ΘΕΜΑ** ΠΟΥ ΑΦΟΡΑ ΤΟΝ ΡΟΛΟ ΣΟΥ ΚΑΙ ΣΕ 15 ΣΕΙΡΕΣ ΝΑ ΤΟ ΑΝΑΠΤΥΞΕΙΣ ΜΕ ΤΗΝ ΜΟΡΦΗ ΤΗΣ ΕΣΩΤΕΡΙΚΗΣ ΑΛΛΗΛΟΓΡΑΦΙΑΣ |
|

|  |
| --- |
| * + 1. **ΔΙΕΥΘΥΝΤΗΣ  ΔΗΜΟΣΙΩΝ ΣΧΕΣΕΩΝ  :**

Γραπτή εργασία για τα καθήκοντα-υποχρεώσεις κάθε Δ/ντή της εικονικής σας Βιομηχανίας (βλέπε το βιβλίο της τεχνολογίας 40-70 σελίδα ή internet).**ΔΗΜΟΣΙΕΣ ΣΧΕΣΕΙΣ:** Είναι μια ποικιλία προγραμμάτων που είναι φτιαγμένα για να βελτιώσουν, να διατηρήσουν ή να προστατεύσουν την εικόνα ενός προϊόντος ή μιας επιχείρησης. Περιλαμβάνουν διάφορες εκδηλώσεις επικοινωνίας, όπως δεξιώσεις, παροχή χορηγιών, εμφανίσεις και συνεντεύξεις στην τηλεόραση, κλπ.  |
| ***ΔΡΑΣΤΗΡΙΟΤΗΤΕΣ* :** **1. ΣΤΟΧΟΙ** ΤΜΗΜΑΤΟΣ ΔΗΜΟΣΙΩΝ ΣΧΕΣΕΩΝ**2.** ΠΑΡΟΥΣΙΑΣΗ ΤΗΣ **ΣΥΝΟΛΙΚΗΣ ΕΙΚΟΝΑΣ** ΤΗΣ ΕΠΙΧΕΙΡΗΣΗΣ**3.** ΔΗΜΙΟΥΡΓΙΑ **ΣΕΛΙΔΑΣ** ΜΕ **ΠΡΟΒΟΛΗ  ΚΟΙΝΩΝΙΚΩΝ ΔΡΑΣΤΗΡΙΟΤΗΤΩΝ** ΤΗΣ ΕΠΙΧΕΙΡΗΣΗΣ ΣΤΟ ΕΣΩΤΕΡΙΚΟ ΚΑΙ ΣΤΟ ΕΞΩΤΕΡΙΚΟ**4.** ΝΑ ΣΧΕΔΙΑΣΕΙΣ ΚΑΙ ΠΑΡΟΥΣΙΑΣΕΙΣ **ΔΥΟ ΤΟΥΛΑΧΙΣΤΟΝ ΠΡΟΤΑΣΕΙΣ** ΓΙΑ ΤΟΝ **ΛΟΓΟΤΥΠΟ** ΤΗΣ ΕΙΚΟΝΙΚΗΣ ΜΑΣ ΕΠΙΧΕΙΡΗΣΗΣ, σε συνεργασία με τους συμμαθητές σου**5**. ΠΡΟΤΕΙΝΕΙ ΚΑΙ ΝΑ ΠΑΡΟΥΣΙΑΣΕΙ **ΔΕΚΑ ΤΡΟΠΟΥΣ ΓΙΑ ΝΑ ΠΡΟΒΑΛΕΙ ΤΗΝ ΕΠΙΧΕΙΡΗΣΗ ΣΑΣ** ΚΑΙ ΝΑ ΠΕΤΥΧΕΙ ΤΗΝ ΚΑΛΗ ΕΠΙΚΟΙΝΩΝΙΑ ΤΗΣ ΜΕ ΤΟΥΣ ΚΑΤΑΝΑΛΩΤΕΣ**6.**  ΣΥΝΤΑΞΗ **ΔΕΛΤΙΟΥ ΤΥΠΟΥ** ΓΙΑ ΑΝΑΓΓΕΛΙΑ ΟΙΚΟΛΟΓΙΚΩΝ ΠΡΩΤΟΒΟΥΛΙΩΝ, ΝΕΩΝ ΠΡΟΙΟΝΤΩΝ ΚΛΠ**7.**ΠΡΟΤΕΙΝΕΙ ΤΗΝ ΠΡΟΒΟΛΗ ΤΗΣ ΕΤΑΙΡΙΑΣ ΜΕΣΑ ΑΠΟ ΔΩΡΕΕΣ – ΧΟΡΗΓΙΕΣ**8.**ΑΝΑΚΟΙΝΩΝΕΙ ΤΟ ΠΡΟΓΡΑΜΜΑ ΕΚΔΗΛΩΣΕΩΝ ΓΙΑ ΤΟ ΠΡΟΣΩΠΙΚΟ**9.** ΔΡΑΣΗ ΓΙΑ ΤΟ **ΠΕΡΙΒΑΛΛΟΝ****10.** ΟΙ **ΕΞΑΓΩΓΕΣ** ΜΑΣ |

**11.** **ΕΠΙΣΤΟΛΗ ΕΝΗΜΕΡΩΣΗΣ** ΤΩΝ ΠΕΛΑΤΩΝ ΜΑΣ ΓΙΑ ΤΗΝ ΔΙΟΡΓΑΝΩΣΗ **ΗΜΕΡΙΔΑΣ** ΜΕ ΘΕΜΑ ΜΑΣ ΤΗΝ ΣΥΜΒΟΛΗ ΤΩΝ ΠΡΟΪΟΝΤΩΝ ΣΤΗ ΣΩΣΤΗ ΔΙΑΤΡΟΦΗ ΤΟΥ ΑΝΘΡΩΠΟΥ ΚΑΙ ΕΙΔΙΚΑ ΤΩΝ ΠΑΙΔΙΩΝ**12. ΕΠΙΣΤΟΛΗ** ΠΡΟΣ ΤΙΣ ΤΟΠΙΚΕΣ ΒΙΟΜΗΧΑΝΙΕΣ ΣΤΗΝ ΟΠΟΙΑ ΖΗΤΑΜΕ ΝΑ ΓΙΝΟΥΝ **ΧΟΡΗΓΟΙ** ΜΕ ΠΡΟΪΟΝΤΑ ΤΟΥΣ ΩΣΤΕ ΝΑ ΥΛΟΠΟΙΗΣΕΙ ΤΟ ΣΧΟΛΕΙΟ ΜΑΣ ΠΡΟΓΡΑΜΜΑ ΑΛΛΗΛΕΓΓΥΗΣ ΚΑΙ ΒΟΗΘΕΙΑΣ ΓΙΑ ΦΤΩΧΟΥΣ ΜΑΣ ΣΥΜΠΟΛΙΤΕΣ**13.** ΝΑ ΣΥΝΤΑΞΕΙΣ ΤΟ ΔΙΚΟ ΣΟΥ **ΒΙΟΓΡΑΦΙΚΟ** ΣΑΝ ΝΑ ΠΡΟΚΕΙΤΑΙ ΝΑ ΤΟ ΣΤΕΙΛΕΙΣ ΣΤΗΝ ΕΙΚΟΝΙΚΗ ΕΤΑΙΡΙΑ ΜΑΣ. ΤΑ ΣΤΟΙΧΕΙΑ ΣΟΥ ΘΑ ΕΙΝΑΙ ΠΡΑΓΜΑΤΙΚΑ ΤΟΥΛΑΧΙΣΤΟΝ ΩΣ ΠΡΟΣ ΤΟ ΟΝΟΜΑ ΣΟΥ**14.** ΝΑ ΕΠΙΛΕΞΕΙΣ ΕΝΑ ΘΕΜΑ ΠΟΥ ΑΦΟΡΑ ΤΟΝ ΡΟΛΟ ΣΟΥ ΚΑΙ ΣΕ 15 ΣΕΙΡΕΣ ΝΑ ΤΟ ΑΝΑΠΤΥΞΕΙΣ ΜΕ ΤΗΝ ΜΟΡΦΗ ΤΗΣ **ΕΣΩΤΕΡΙΚΗΣ ΑΛΛΗΛΟΓΡΑΦΙΑΣ**. * + 1. **ΔΙΕΥΘΥΝΤΗΣ ΜΗΧΑΝΟΓΡΑΦΗΣΗΣ :**

Γραπτή εργασία για τα καθήκοντα-υποχρεώσεις κάθε Δ/ντή της εικονικής σας Βιομηχανίας (βλέπε το βιβλίο της τεχνολογίας 40-70 σελίδα ή internet).***ΔΡΑΣΤΗΡΙΟΤΗΤΕΣ:*** 1. **ΣΤΟΧΟΙ ΤΜΗΜΑΤΟΣ**
2. ΣΥΓΚΕΝΤΡΩΝΕΙ ΚΑΙ ΚΑΤΑΓΡΑΦΕΙ ΤΙΣ **ΠΗΓΕΣ ΠΛΗΡΟΦΟΡΗΣΗΣ** ΓΙΑ ΤΗΝ ΕΠΙΧΕΙΡΗΣΗ ( ΒΙΒΛΙΟΓΡΑΦΙΑ)
3. ΔΗΜΙΟΥΡΓΕΙ ΤΗΝ **ΑΡΧΙΚΗ ΣΕΛΙΔΑ ΤΗΣ ΙΣΤΟΣΕΛΙΔΑΣ** ΤΗΣ ΕΠΙΧΕΙΡΗΣΗΣ
4. ΠΑΡΟΥΣΙΑΣΗ **ΣΥΝΔΕΣΜΟΥ ΙΣΤΟΣΕΛΙΔΑΣ** ΜΕ ΠΡΟΪΟΝΤΑ ΤΗΣ ΕΠΙΧΕΙΡΗΣΗΣ ( ΕΙΚΟΝΕΣ, ΤΙΜΕΣ ΚΛΠ )
5. ΔΗΜΙΟΥΡΓΕΙ **ΑΡΧΕΙΟ ΣΕ ΗΛΕΚΤΡΟΝΙΚΗ ΜΟΡΦΗ ΜΕ ΤΟΥΣ ΔΙΕΥΘΥΝΤΕΣ**, ΤΑ ΟΝΟΜΑΤΑ ΤΟΥΣ ΚΑΙ ΤΙΣ ΥΠΟΧΡΕΩΣΕΙΣ ΤΟΥΣ ΣΤΗΝ ΚΑΤΑΣΚΕΥΗ ΤΟΥ ΟΜΟΙΩΜΑΤΟΣ. ΕΠΙΣΗΣ ΤΟ ΤΥΠΩΝΕΙ ΚΑΙ ΤΟ ΑΝΑΡΤΑ ΣΤΟΝ ΠΙΝΑΚΑ ΑΝΑΚΟΙΝΩΣΕΩΝ ΤΟΥ ΕΡΓΑΣΤΗΡΙΟΥ
6. **ΨΗΦΙΟΠΟΙΕΙ ΤΟ ΛΟΓΟΤΥΠΟ** ΤΗΣ ΕΤΑΙΡΙΑΣ ΣΕ ΗΛΕΚΤΡΟΝΙΚΗ ΜΟΡΦΗ ΚΑΙ ΤΟ ΒΑΖΕΙ ΣΤΗΝ ΚΕΦΑΛΙΔΑ ΚΑΙ ΤΟ ΕΞΩΦΥΛΛΟ ΤΗΣ ΓΡΑΠΤΗΣ ΕΡΓΑΣΙΑΣ
7. ΚΑΤΑΣΚΕΥΑΖΕΙ **ΥΠΟΔΕΙΓΜΑ ΤΗΣ ΕΣΩΤΕΡΙΚΗΣ ΣΕΛΙΔΑΣ ΚΑΙ ΤΗΣ ΑΡΧΙΚΗΣ ΣΕΛΙΔΑΣ ΚΑΘΕ ΤΜΗΜΑΤΟΣ ΓΙΑ ΤΗΝ ΓΡΑΠΤΗ ΕΡΓΑΣΙΑ**
8. **ΨΗΦΙΟΠΟΙΕΙ ΣΕ ΗΛΕΚΤΡΟΝΙΚΗ ΜΟΡΦΗ ΤΙΣ ΕΡΓΑΣΙΕΣ ΤΩΝ ΣΥΜΜΑΘΗΤΩΝ ΤΟΥ** (ΣΧΕΔΙΑ ΚΑΙ ΕΙΚΟΝΕΣ ΠΟΥ ΕΧΟΥΝ ΕΤΟΙΜΑΣΕΙ ΓΡΑΠΤΕΣ ΕΡΓΑΣΙΕΣ ΚΛΠ) ΚΑΙ ΕΤΟΙΜΑΖΕΙ – ΤΥΠΩΝΕΙ ΤΗΝ ΤΕΛΙΚΗ ΕΡΓΑΣΙΑ
9. ΔΙΕΝΕΡΓΕΙΑ **ΜΑΘΗΤΙΚΟΥ ΔΙΑΓΩΝΙΣΜΟΥ** ΣΤΗΝ ΙΣΤΟΣΕΛΙΔΑ ΤΗΣ ΕΠΙΧΕΙΡΗΣΗΣ
10. Η ΠΑΡΟΥΣΙΑΣΗ ΤΗΣ **ΠΕΡΙΒΑΛΛΟΝΤΟΛΟΓΙΚΗΣ  ΠΟΛΙΤΙΚΗΣ**  ΜΑΣ ΣΤΗΝ ΙΣΤΟΣΕΛΙΔΑΣ
11. ΠΑΡΟΥΣΙΑΣΗ **ΦΟΡΜΑΣ ΥΠΟΒΟΛΗΣ ΒΙΟΓΡΑΦΙΚΩΝ** ΓΙΑ ΠΡΟΣΛΗΨΗ ΣΤΗΝ ΕΤΑΙΡΕΙΑ ΜΑΣ
12. ΝΑ ΓΙΝΕΙ ΜΙΑ **ΓΡΑΠΤΗ ΕΡΓΑΣΙΑ** ΠΟΥ ΘΑ ΑΝΑΦΕΡΕΤΑΙ ΣΤΑ **ΠΛΕΟΝΕΚΤΗΜΑΤΑ** ΠΟΥ ΠΡΟΣΦΕΡΕΙ ΤΟ **ΔΙΑΔΙΚΤΥΟ** ΣΕ ΜΙΑ ΒΙΟΜΗΧΑΝΙΑ - ΕΠΙΧΕΙΡΗΣΗ ΣΤΗΝ ΣΥΓΧΡΟΝΗ ΕΛΛΗΝΙΚΗ, ΕΥΡΩΠΑΪΚΗ ΚΑΙ ΠΑΓΚΟΣΜΙΑ ΑΓΟΡΑ
13. ΝΑ ΠΑΡΟΥΣΙΑΣΕΙΣ ΕΡΓΑΣΙΑ **ΜΕ ΘΕΜΑ** ΤΙΣ ΗΛΕΚΤΡΟΝΙΚΕΣ ΠΩΛΗΣΕΙΣ **(E-SHOP)**
14. ΝΑ ΣΥΝΤΑΞΕΙΣ ΤΟ ΔΙΚΟ ΣΟΥ **ΒΙΟΓΡΑΦΙΚΟ** ΣΑΝ ΝΑ ΠΡΟΚΕΙΤΑΙ ΝΑ ΤΟ ΣΤΕΙΛΕΙΣ ΣΤΗΝ ΕΙΚΟΝΙΚΗ ΕΤΑΙΡΙΑ ΜΑΣ. ΤΑ ΣΤΟΙΧΕΙΑ ΣΟΥ ΘΑ ΕΙΝΑΙ ΠΡΑΓΜΑΤΙΚΑ ΤΟΥΛΑΧΙΣΤΟΝ ΩΣ ΠΡΟΣ ΤΟ ΟΝΟΜΑ ΣΟΥ
15. ΝΑ ΕΠΙΛΕΞΕΙΣ ΕΝΑ **ΘΕΜΑ** ΠΟΥ ΑΦΟΡΑ ΤΟΝ ΡΟΛΟ ΣΟΥ ΚΑΙ ΣΕ 15 ΣΕΙΡΕΣ ΝΑ ΤΟ ΑΝΑΠΤΥΞΕΙΣ ΜΕ ΤΗΝ ΜΟΡΦΗ ΤΗΣ ΕΣΩΤΕΡΙΚΗΣ ΑΛΛΗΛΟΓΡΑΦΙΑΣ

**Στο σχολικό βιβλίο στις σελίδες 69-71 υπάρχουν οδηγίες για την κατανομή εργασιών ανά διευθυντή της επιχείρησης, όσον αφορά την κατασκευή της μακέτας.****ΠΑΡΑΔΕΙΓΜΑ ΣΥΝΔΕΣΗΣ ΕΡΓΑΣΙΩΝ ΤΩΝ ΔΙΕΥΘΥΝΤΩΝ ΣΕ ΜΙΑ ΕΠΙΧΕΙΡΗΣΗ       Π.χ.** μία επιχείρηση πρόκειται να κυκλοφορήσει ένα νέο προϊόν ή να προσφέρει μία νέα υπηρεσία , οπότε όλα τα τμήματα απαιτείται να συνεργασθούν και να ασχοληθούν με ενέργειες που σχετίζονται με το τμήμα τους . **Πιο αναλυτικά** ( στη θέση προϊόν αντιστοιχεί και αντικατάσταση με την έννοια της υπηρεσίας ) **:*** Ο Γεν. δ/ντής συντάσσει έγγραφο για σύσκεψη  ,προκειμένου να ενημερωθεί και να εγκρίνει την παραγωγή του.
* Ο Δ/ντής μάρκετινγκ δημιουργεί διαφημίσεις για το νέο αυτό προϊόν σε συνεργασία με τον δ/ντή παραγωγής.
* Ο Δ/ντής  οικονομικών υποβάλλει έντυπο με οικονομικά στοιχεία για τον προϋπολογισμό δαπάνης παραγωγής του.
* Ο  Δ/ντής παραγωγής παρουσιάζει το πρόγραμμα παραγωγής του νέου προϊόντος.
* Ο Δ/ντής  προσωπικού παρουσιάζει αγγελία πρόσληψης προσωπικού με ειδικότητες κατάλληλες για την παραγωγή του.
* Ο Δ/ντής  δημοσίων σχέσεων προετοιμάζει έγγραφο για γνωστοποίησή του προς τράπεζες και προμηθευτές.
* Ο Δ/ντής  προμηθειών  οργανώνει έγγραφα για κλείσιμο συμφωνιών αγοράς πρώτων υλών και έντυπα παραγγελιών που να αφορούν το νέο προϊόν.
* Ο  Δ/ντής ασφάλειας ετοιμάζει αφίσες για την προστασία των εργαζομένων που σχετίζονται με το νέο προϊόν.
* Ο  Δ/ντής εκπαίδευσης συντάσσει εκπαιδευτικό  πρόγραμμα για τους εργαζομένους που θα ασχοληθούν με το νέο προϊόν.
* Ο  Δ/ντής  σχεδιασμού προϊόντος δημιουργεί δείγματα της μορφής που θα έχουν οι συσκευασίες του νέου προϊόντος.
* Ο   Δ/ντής έρευνας και ανάπτυξης συντάσσει έκθεση για τα πλεονεκτήματα που προσφέρει η δημιουργία και χρήση του.
 |

 **ΤΣΕΜΕΝΤΖΗ ΓΕΩΡΓΙΑ**

 ΤΕΧΝΟΛΟΓΟΣ ΜΗΧΑΝΟΛΟΓΟΣ

 ΚΑΘΗΓΗΤΡΙΑ 65ου ΓΥΜΝΑΣΙΟΥ ΑΘΗΝΩΝ